sagorsarker/bangla-wikipedia huggingface dataset:
আবু জাহিদ

আবু জাহিদ একজন কিশোর মুক্তিযোদ্ধা। বাংলাদেশের মুক্তিযুদ্ধে তিনি রণাঙ্গণে শহীদ হন। তিনি "আবু" নামে কুমিল্লার মুক্তিযোদ্ধাদের কাছে পরিচিত ছিলেন।
কিশোর শহীদ মুক্তিযোদ্ধা আবু জাহিদের জন্ম ১৯৫৬ সালের জানুয়ারি মাসে কুমিল্লা শহরের মগবাড়ী চৌমুহনীতে। বাবা আবুল হাসেম দুলা মিয়া ও মা ভেলুয়া বিবির পাঁচ পুত্রসন্তানের একজন আবু। ১৯৬৭ সালে কুমিল্লা জিলা স্কুল এ পঞ্চম শ্রেণীতে ভর্তি হন তিনি।
কুমিল্লা জিলা স্কুলের নবম শ্রেণীতে থাকার সময় তিনি বাড়ি থেকে পালিয়ে মুক্তিযুদ্ধে যোগ দেন। একাত্তরের জুন মাসের প্রথম সপ্তাহে আবু গোমতী নদী সাঁতরে পার হয়ে কুমিল্লা শহরের অদূরে ভারতের ত্রিপুরা রাজ্যের সোনামুড়া টিলার কাছে মুক্তি শিবিরে এসে উপস্থিত হন। তখন তার শরীরের সব কাপড় ছিল ভেজা। সেখানে উপস্থিত অন্য মুক্তিযোদ্ধারা তাকে বয়স কম বলে মুক্তিযুদ্ধে যেতে বারণ করেন। অনেক পীড়াপীড়ির পর সেক্টর ইস্টার্ন জোনের কমান্ডার শেখ ফজলুল হক মনি তাকে প্রশিক্ষণের সুযোগ দেন। প্রশিক্ষণ শেষে আবু অবস্থান করছিলেন নিমবাগ বাদাম ঘাট হেড কোয়ার্টারে।
১২ সেপ্টেম্বর, ১৯৭১ রাতে নাজমুল হাসান পাখীর নেতৃত্বে ব্রাক্ষণবাড়িয়া জেলার কসবা উপজেলার চারগাছ বাজারে মুক্তিযোদ্ধারা পাকিস্তানি বাহিনীর বিরুদ্ধে একটি ঝটিকা অপারেশনে বের হন। নয়জন মুক্তিযোদ্ধার একটি বহর নৌপথে ওই অপারেশনে রওনা হয়। ওই দলে ছিলেন শিব নারায়ণ দাস, নৃপেণ পোদ্দার, মুমিনুল হক ভূঞা, মোজাম্মেল হক, সাইফুল ইসলাম, আবু জাহিদসহ আরও অনেকে। রাতের অপারেশন, তাই কিছু বুঝে ওঠার আগেই পাকিস্তানি বাহিনীর দোসর এ দেশের আলবদর বাহিনীর সহায়তায় মাঝনদীতে দলটির ওপর গুলি চালায়। তখন পাকিস্তানি বাহিনীর গুলিতে মারা যান মোজাম্মেল হক ও সাইফুল ইসলাম। কনিষ্ঠ মুক্তিযোদ্ধা আবুও গুলিবিদ্ধ হয়ে নদীতে ঝাঁপ দেন। কিন্তু তিনিও মৃত্যুর কোলে ঢলে পড়েন। সঙ্গী এবং মুক্তিকামী জনতা নদী থেকে কিশোর আবুর মরদেহ উদ্ধার করে। অতঃপর তাকেসহ তিন মুক্তিযোদ্ধাকে চারগাছ উচ্চবিদ্যালয় এলাকায় সমাধিস্থ করা হয়। পরে সেখানে তাদের স্মরণে শহীদ মিনার নির্মাণ করা হয়।
আবু জাহিদের নামে কুমিল্লা জিলা স্কুলে মিলনায়তনের নামকরণ করা হয়েছে।
দৈনিক প্রথম আলো, "মুক্তিযোদ্ধা আবুর কথা বলছি", গাজীউল হক | তারিখ: ১২-০৯-২০০৯
চরমপত্র

চরমপত্র হলো এম আর আখতার মুকুল রচিত ও উপস্থাপিত স্বাধীন বাংলা বেতার কেন্দ্রের সবচেয়ে জনপ্রিয় অনুষ্ঠান।
"চরমপত্র" অনুষ্ঠানটি স্বাধীন বাংলা বেতার কেন্দ্র চালু হওয়ার দিন ২৫শে মার্চ থেকে শুরু করে ১৬ই ডিসেম্বর বাংলাদেশ স্বাধীন হওয়ার দিন পর্যন্ত প্রতিদিন প্রচারিত হয়েছে। 'চরমপত্র' অনুষ্ঠানটির নামকরণ করেছিলেন স্বাধীন বাংলা বেতারকেন্দ্রের কর্মী আশফাকুর রহমান খান। 'চরমপত্র' - এর প্রতিটি অধ্যায় রচনা ও পাঠ করেন এম আর আখতার মুকুল।
'চরমপত্র' ছিল ব্যাঙ্গাত্মক ও শ্লেষাত্মক মন্তব্যে ভরপুর একটি অনুষ্ঠান। মানসম্মত রেকর্ডিং স্টুডিওর অভাবে টেপ রেকর্ডারে 'চরমপত্র' রেকর্ডিং করা হতো এবং ৮-১০ মিনিটের এই টেপ নিয়মিতভাবে স্বাধীন বাংলা বেতারকেন্দ্রের ট্রান্সমিটার থেকে প্রচারিত হতো। 'চরমপত্র' - এর প্রতিটি অনুষ্ঠানের রচনা ও ব্রডকাস্টিং-এর জন্য এম আর আখতার মুকুল এর পারিশ্রমিক নির্ধারিত হয়েছিল ৭ টাকা ২৫ পয়সা।
স্বাধীন বাংলা বেতার কেন্দ্র থেকে প্রচারিত এই অনুষ্ঠান মুক্তিযোদ্ধাদের উৎসাহ ও উদ্দীপনা দানের জন্য রচিত ও পরিবেশিত হতো। এই অনুষ্ঠান বাংলাদেশের শত্রু কবলিত এলাকার জনগোষ্ঠী ও ভারতে অবস্থানরত বাঙ্গালী শরণার্থীদের মনোবল বৃদ্ধিতে গুরুত্বপূর্ণ ভূমিকা রাখে।
কোল্যাটেরাল (চলচ্চিত্র)

কোল্যাটেরাল () হচ্ছে ২০০৪ সালে মুক্তিপ্রাপ্ত একটি অপরাধ চলচ্চিত্র। এতে মূল ভূমিকায় অভিনয় করেছেন টম ক্রুজ, এবং জেমি ফক্স। ছবিটি পরিচালনা করেছেন মাইকেল মান, এবং এটি লিখেছেন স্টুয়ার্ট বিটি।
চলচ্চিত্রটি চিত্রধারণের কাজ হয়েছে ক্যালিফোর্নিয়ার লস অ্যাঞ্জেলসে, যদিও মূল চিত্রনাট্যে নিউ ইয়র্ক সিটির উল্লেখ ছিলো। এইচবিও-এর আয়োজিত এক অনুষ্ঠানে পরিচালক মাইকেল মান বলেন যে, চলচ্চিত্রটির সমসীমা ছিলো ২৪ জানুয়ারি সন্ধ্যা সাড়ে ছয়টা থেকে ২৫ জানুয়ারি ভোর পাঁচটা চল্লিশ মিনিট পর্যন্ত।
চলচ্চিত্রটি টম ক্রুজের ব্যতীক্রমী খলনায়কমূলক ভূমিকার জন্য বিখ্যাত। এছাড়াও এ ছবিতে জেমি ফক্সের অভিনয়ও যথেষ্ট প্রশংসা লাভ করেছে। জেমি ফক্স এ চলচ্চিত্রে তার অভিনয়ের জন্য সেরা পার্শ্বঅভিনেতা হিসেবে একাডেমি পুরস্কারের মনোনয়ন লাভ করেছিলেন।
চুম্বন

চুম্বন হল দুই ঠোঁটের স্পর্শ দিয়ে কাউকে আদর করা বা স্নেহ প্রকাশ করা। সাধারণভাবে প্রেম, কাম, স্নেহ, অনুরাগ, শ্রদ্ধা, সৌজন্য অথবা শুভেচ্ছা প্রকাশার্থে অন্য কারো চিবুক, অধরোষ্ঠ, করতল, কপাল বা অন্য কোন অঙ্গে ঠোঁট অর্থাৎ অধরোষ্ঠ স্পর্শ করা। সৌভাগ্য কামনায়, সম্মান প্রদর্শনার্থে বা কিছু প্রাপ্তির আনন্দ প্রকাশার্থে ঐ বস্তুতে অধরোষ্ঠ স্পর্শ করানোও চুম্বন। স্নেহ-ভালবাসা প্রকাশার্থে চুম্বন একটি সাধারণ প্রথা। যৌনসঙ্গমকালে চুম্বন একটি গুরুত্বপূর্ণ শৃঙ্গার। বাৎস্যায়নের কামসূত্রে বিভিন্ন প্রকার চুম্বনের বর্ণনা পাওয়া যায়। তবে আধুনিক কাল অবধি তাহিতি এবং আফ্রিকা মহাদেশের কোনো কোনো আদিবাসী সমাজে চুম্বন প্রথা অজ্ঞাতই রয়ে গেছে।
সংস্কৃত "চুম্বন" থেকে বাংলায় "চুমা", "চুমু", "চুমো" প্রভৃতি শব্দের উৎপত্তি হয়েছে। মানব সভ্যতার বিভিন্ন পর্যায়ে নানা অনুষ্ঠান ও উৎসবে চুম্বন প্রথা ব্যবহৃত হয়ে আসছে। এটি অভিবাদনের সাধারণ একটি রীতি। পবিত্র ধর্মগ্রন্থাবলিতেও চুম্বনের কথা বর্ণিত হয়েছে। হোমারের রচনা থেকে জানা যায় যে প্রাচীন গ্রিসে শ্রদ্ধা প্রদর্শনের পন্থা হিসেবে ওষ্ঠ, হস্ত ও পদ চুম্বনের প্রথা প্রচলিত ছিল। প্রাচীন রোমে, ইসাক ডি’ইসরায়েলির বর্ণনা থেকে জানা যায়, কেউ কেউ একনায়কের হস্ত চুম্বনের অনুমতি প্রাপ্ত হলে "নিজেদের ভাগ্যবান মনে করতেন"। আধুনিক যুগেও চুম্বন প্রায়শই ধর্মোপাসনার অঙ্গ হিসেবে পরিগণিত হয়। হজ্জ পালন কালে মুসলমানরা ক্বাবার প্রাচীরে স্থাপিত হাজরে আসওয়াদ নামক পাথরটিতে চুম্বন করে থাকে।
কেসামান

কেসামান (জমানত) () আলজেরিয়ার জাতীয় সঙ্গীত। ফ্রান্স থেকে স্বাধীনতার পরে ১৯৬৩ সালে সল্প সময়তে একে গ্রহণ করা হয়েছিল। এটি গানের কথা দিয়েছেন মুফদি জাকারিয়া (লিখেছেন ১৯৫৬ সালে ফরাসি ঔপনিবেশিক শক্তিসমূহের কাছে বন্দি অবস্থায়) এবং সুর দিয়েছেন একজন মিশরীয় আবদি রবলেহ্‌।
আশরাফুজ্জামান খান

১৯৭১ সালের ১৬ ডিসেম্বর বাংলাদেশের মুক্তিযুদ্ধে চূড়ান্ত বিজয়ের আগমুহূর্তে বুদ্ধিজীবী হত্যাকাণ্ডের পরিকল্পনা ও বাস্তবায়নের অন্যতম হোতা, গুপ্তঘাতক আলবদর বাহিনীর নেতা মোহাম্মদ আশরাফুজ্জামান খান ১৯৪৮ সালের ২৮ ফেব্রুয়ারি ফরিদপুরে জন্মগ্রহণ করে। আশরাফুজ্জামান খান ছিল ইসলামী ছাত্র সংঘের কেন্দ্রীয় সদস্য এবং আল বদর বাহিনীর শীর্ষস্থানীয় সদস্য। আশরাফুজ্জামান খান আলবদর বাহিনীর অধিনায়ক হিসেবে দায়িত্ব পালন করেছে।
৩ নভেম্বর, ২০১৩ সালে আন্তর্জাতিক অপরাধ ট্রাইব্যুনাল, আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২। তার বিরুদ্ধে আনা ১১টি অভিযোগই সন্দেহাতীতভাবে প্রমাণিত হয়েছে।
১৯৭১ সালের ডিসেম্বর মাসে মুক্তিযুদ্ধ চলাকালে আশরাফুজ্জামান খান এবং তার বাহিনী মিরপুরে মুনীর চৌধুরী, আবুল খায়ের, গিয়াসউদ্দিন আহমদ, রাশিদুল হাসান, ড. ফায়জুল মহি এবং ড. মোহাম্মদ মর্তুজাসহ ঢাকা বিশ্ববিদ্যালয়ের শিক্ষকদের হত্যা করে।
১৯৭১ সালের শেষ দিকে যুদ্ধাপরাধী আশরাফুজ্জামান খানের বাড়ি থেকে পাওয়া তার ব্যক্তিগত ডায়েরিতে ঢাকা বিশ্ববিদ্যালয়ের ২০ জনের বেশি শিক্ষক ও কর্মচারীর নাম লেখা ছিল। একই সঙ্গে ১৯৭১ সালে হত্যা করা হয়েছে এমন বুদ্ধিজীবী এবং পরবর্তী সময়ে যাদের খুঁজে পাওয়া যায়নি অর্থাৎ গুম করা হয়েছিল তাদের নামও ডায়েরিতে লেখা ছিল।
১৯৭১ সালে তার এসব কাজের জন্য ১৯৯৭ সালের ২৪ সেপ্টেম্বর আশরাফুজ্জামানের নামে রমনা থানায় মামলা (নং-১১৫/১৯৯৭) করা হয়। 
স্বাধীনতার পর তিনি পাকিস্তানে চলে যান এবং রেডিও পাকিস্তানে কাজ করেন। পরে তিনি নিউইয়র্কে চলে যান এবং বর্তমানে ইসলামিক সার্কেল অফ নর্থ আমেরিকার (আইসিএনএ) কুইন্স শাখার প্রধান।.
মরিন স্ট্যাপলটন

লুই মরিন স্ট্যাপলেটন (; ২১ জুন, ১৯২৫ – ১৩ মার্চ, ২০০৬) একজন মার্কিন অভিনেত্রী ছিলেন। তিনি চলচ্চিত্র, মঞ্চ ও টেলিভিশনে অভিনয় করে সুখ্যাতি অর্জন করেন। তিনি একটি একাডেমি পুরস্কার, একটি প্রাইমটাইম এমি পুরস্কার ও দুটি টনি পুরস্কার বিজয়ী, ফলে তিনি অভিনয়ের ত্রিমুকুট বিজয়ী অল্প সংখ্যক অভিনয়শিল্পীদের একজন। এছাড়া তিনি একটি বাফটা পুরস্কার ও একটি গোল্ডেন গ্লোব পুরস্কার অর্জন করেন এবং একটি গ্র্যামি পুরস্কারের মনোনয়ন লাভ করেন। ১৯৮১ সালে আমেরিকান থিয়েটার হল অফ ফেমে তার নাম অন্তর্ভুক্ত হয়।
স্ট্যাপলটন "দ্য প্লেবয় অব দ্য ওয়েস্টার্ন ওয়ার্ল্ড" (১৯৪৬) দিয়ে ব্রডওয়ে মঞ্চে তার কর্মজীবন শুরু করেন। এরপর তিনি "দ্য রোজ ট্যাটু" (১৯৫১)-এ অভিনয় করে মঞ্চনাটকে শ্রেষ্ঠ চরিত্রাভিনেত্রী বিভাগে টনি পুরস্কার ও "দ্য জিঞ্জারব্রেড লেডি" (১৯৭১)-এ অভিনয় করে মঞ্চনাটকে শ্রেষ্ঠ অভিনেত্রী বিভাগে টনি পুরস্কার অর্জন করেন। এছাড়া তিনি "দ্য কোল্ড উইন্ড অ্যান্ড দ্য ওয়ার্ম" (১৯৫৯), "টয়েজ ইন দি অ্যাটিক" (১৯৬০), "প্লাজা সুইট" (১৯৭১) ও "দ্য লিটল ফক্সেস" (১৯৮১)-এ অভিনয় করে আরও চারটি টনি পুরস্কারের মনোনয়ন লাভ করেন।
তিনি ঐতিহাসিক মহাকাব্যিক "রেডস" (১৯৮১) চলচ্চিত্রে এমা গোল্ডম্যান চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। এছাড়া তিনি "লোনলিহার্টস" (১৯৫৮), "এয়ারপোর্ট" (১৯৭০) ও "ইন্টেরিয়র্স" (১৯৭৮) চলচ্চিত্রে অভিনয় করে আরও তিনটি একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল "বাই বাই বার্ডি" (১৯৬৩), "প্লাজা সুইট" (১৯৭১), "দ্য ফ্যান" (১৯৮১), "কোকুন" (১৯৮৫), "দ্য মানি পিট" (১৯৮৬) ও "নাটস" (১৯৮৭)।
স্ট্যাপলটন ১৯২৫ সালের ২১শে জুন নিউ ইয়র্কের ট্রয় শহরে জন্মগ্রহণ করেন। তার মায়ের নাম আইরিন (বিবাহপূর্ব: ওয়ালশ) এবং বাবার নাম জন পি. স্ট্যাপলেটন। তিনি এক রক্ষণশীল আইরিশ মার্কিন ক্যাথলিক পরিবারে বেড়ে ওঠেন। তার বাবা অ্যালকোহল সেবন করতেন এবং প্রায় সময়ই মাতাল থাকতেন, ফলশ্রুতিতে স্ট্যাপলটনের শিশু বয়সেই তার মা-বাবার মাঝে বিবাহবিচ্ছেদ ঘটে।
স্ট্যাপলেটনের প্রথম স্বামীর নাম ছিলো ম্যাক্স অ্যালেনটাক। তিনি ছিলেন প্রযোজক কার্মিট ব্লুমগার্ডেনের ম্যানেজার। এবং তার পরবর্তী স্বামীর ডেভি রেফায়েল ছিলেন একজন নাট্যকার। রেফায়েলের ঘরে স্ট্যাপলেটনের দুই সন্তান ছিলো। ড্যানিয়েল নামের একটি ছেলে, ও ক্যাথরিন নামের এক কন্যা।
জেসিকা ল্যাং

জেসিকা ফিলিস ল্যাং (; জন্ম: ২০ এপ্রিল, ১৯৪৯) হলেন একজন মার্কিন অভিনেত্রী। তার ৩৫ বছরের পেশাজীবনে তিনি ছয়বার একাডেমি পুরস্কারের জন্য মনোনয়ন লাভ করেছেন এবং দুইবার তা জয় করেছেন। এছাড়া তিনি একটি টনি পুরস্কার, তিনটি এমি পুরস্কার, পাঁচটি গোল্ডেন গ্লোব পুরস্কার, একটি স্ক্রিন অ্যাক্টরস গিল্ড পুরস্কার ও তিনটি ডোরিয়ান পুরস্কার লাভ করেছেন। ১৯৯৮ সালে "এন্টারটেইনমেন্ট উয়িকলি" তাকে ১৯৯০-এর দশকের ২৫ সেরা অভিনেত্রী তালিকায় স্থান দেয়। ২০১৬ সালে তিনি ২২তম অভিনয়শিল্পী হিসেবে "অভিনয়ের ত্রি-মুকুট" বিজয়ের গৌরব অর্জন করেন।
তিনি তার অভিনীত চলচ্চিত্র "ফ্রান্সেস" (১৯৮২), "টুটসি" (১৯৮২), "সুইট ড্রিমস" (১৯৮৫), "ব্লুস্কাই" (১৯৯৪), এবং "গ্রে গার্ডেনস" (২০০৯)-এর জন্য সবচেয়ে বেশি পরিচিত।
ল্যাংয়ের জন্ম হয় যুক্তরাষ্ট্রের মিনেসোটা অঙ্গরাজ্যের ক্লোকা শহরে। তার মায়ের নাম ডরোথি ফ্লোরেন্স, পেশায় একজন শিক্ষিকা, এবং বাবা অ্যালবার্ট জন ল্যাং ছিলেন একজন বিক্রয়কর্মী। ল্যাং ছিলেন তার মা-বাবার চার সন্তানের মধ্যে তৃতীয়। তার নানা-নানী ছিলেন ফিনিশীয় বংশোদ্ভূত, এবং দাদা-দাদী ছিলেন জার্মান বংশদ্ভূত, এবং ডেনমার্ক থেকে আগত। প্যারিসে যাবার আগে তিনি পড়াশোনা করেছেন যুক্তরাষ্ট্রের ইউনিভার্সিটি অফ মিনেসোটাতে। ১৯৭৩ সালে তিনি নিউ ইয়র্কে ফিরে আসেন, এবং উইলহেলমিনা মডেলস এজেন্সিতে একজন ওয়েইট্রেস ও ফ্যাশন মডেল হিসেবে কাজ করা শুরু করেন। ফ্যাশন ইলাস্ট্রেটর অ্যান্টোনিও লোপেজ ১৯৭৪ সালে ল্যাংকে চলচ্চিত্র জগতে পরিচয় করিয়ে দেন।
রাষ্ট্রপতি ভবন, ভারত

রাষ্ট্রপতি ভবন ভারতের রাষ্ট্রপতির সরকারি বাসভবন। এটি ভারতের রাজধানী নতুন দিল্লিতে অবস্থিত। ব্রিটিশ শাসনকালে এই প্রাসাদটি ছিল ভারতের ভাইসরয়ের সরকারি বাসভবন। এই সময় এটি "ভাইসরয়’স হাউস" নামে পরিচিত ছিল। ১৯৫০ সালে প্রাসাদটি রাষ্ট্রপতি ভবন নামে পরিচিতি লাভ করে।
ভবনের মধ্যে অন্যতম একটি আকর্ষণ এটি। ১৯১৭ সালে এই বাগানের নকশা চূড়ান্ত হয়। প্রাসাদের পশ্চিমপ্রান্তে এর অবস্থান। টিউলিপ থেকে গাঁদা — এই সময় নানা ধরনের তাজা ফুলে রেঙে ওঠে মুঘল গার্ডেন্স। মুঘল গার্ডেন্সের গোলাপ সবচেয়ে বিখ্যাত। এখানে প্রায় ১৫৯ রকমের গোলাপ ফোটে।
কেন্দ্রীয় সচিবালয় (ভারত)

কেন্দ্রীয় সচিবালয় ভারতের কেন্দ্রীয় সরকারের সচিবালয়। নয়াদিল্লির রাইসিনা হিলে রাজপথের বিপরীত দিকে অবস্থিত নর্থ ব্লক ও সাউথ ব্লক নামে দুটি ভবনে এই সচিবালয় অবস্থিত। এই দুটি ভবনে ভারত সরকারের প্রতিরক্ষা, অর্থ, বিদেশ ও স্বরাষ্ট্র মন্ত্রক এবং প্রধানমন্ত্রীর কার্যালয় অবস্থিত। কেন্দ্রীয় সচিবালয় রাষ্ট্রপতি ভবনের ঠিক পাশেই অবস্থিত। প্রধানমন্ত্রীর কার্যালয়, প্রতিরক্ষা ও বিদেশ মন্ত্রক নর্থ ব্লকে এবং স্বরাষ্ট্র ও অর্থ মন্ত্রক সাউথ ব্লকে অবস্থিত। তবে নর্থ ব্লক ও সাউথ ব্লক শব্দদুটি যথাক্রমে অর্থ ও বিদেশ মন্ত্রক অর্থেও ব্যবহৃত হয়।
অ্যাঙ্গোলা আভান্তি!

অ্যাঙ্গোলা আভান্তি! (পর্তুগিজ: Angola Avante!; ইংরেজি: Forward Angola!) অ্যাঙ্গোলার জাতীয় সঙ্গীত। এই গানের কথা দিয়েছেন মানুয়েল রুই আলভেস মোন্তেইরো (১৯৪১-) সালে এবং সুর দিয়েছেন রুই আলবের্তো ভিএরা দিয়াস মিঙ্গাস (১৯৩৯-) সালে।
এইটি পর্তুগাল থেকে স্বাধীনতার ওপর ১৯৭৫ সালে অবলম্বন করা হয়েছিল।
রাজপুণ্যাহ

রাজপুণ্যাহ বাংলাদেশের চাকমা জনগোষ্ঠীর পালিত উৎসব, যা তিন দিন ব্যাপী উদযাপিত হয়। মূলত উৎসবটি বাৎসরিক খাজনা আদায়ের জন্য একটি অনুষ্ঠান।
রাজপুণ্যাহ উৎসব ব্রিটিশ শাসনামলে প্রথম প্রবর্তিত হয়। রাজপুণ্যাহ অনুষ্ঠানে চাকমা রাজার কাছে তার অধীন মৌজাপ্রধান হেডম্যানেরা খাজনা দেন ও আনুগত্য প্রকাশ করেন। পরে রাজা প্রজাদের উদ্দেশ্যে ভাষণ দেন। এ অনুষ্ঠান ঘিরে পার্বত্য চট্টগ্রামের চাকমা সার্কেলের আওতাধীন আদিবাসীরা ব্যাপক উৎসাহ-উদ্দীপনায় রাজার দর্শনে আসেন।
উৎসবটি চাকমা রাজার বাসস্থান রাঙামাটি শহরে পালিত হয়। বিভিন্ন এলাকা থেকে আদিবাসীরা উৎসবে যোগ দিতে রাঙামাটিতে আসেন।
রাজপুণ্যাহ উৎসব শুরু হয় চাকমা রাজা ঐতিহ্যবাহী পোশাকে রাজকুমার ও রাজকুমারীকে সঙ্গে নিয়ে রাজবাড়ি থেকে দরবার হলে উপস্থিত হওয়ার মাধ্যমে। ধর্মীয় গ্রন্থ পাঠের পর হেডম্যানেরা তলোয়ার প্রদানের মাধ্যমে রাজার প্রতি আনুগত্য প্রকাশ করবেন ও খাজনা দেবেন। এরপর রাজা বিভিন্ন ক্ষেত্রে অবদান রাখা আদিবাসীদের পুরস্কার দেবেন এবং জনগণের উদ্দেশ্যে ভাষণ দেবেন।
রাজপুণ্যাহ উৎসবে উবাগীদ, গেংখুলিগীদ (আদিবাসী চারণ কবিদের পালাগান), আদিবাসীদের যন্ত্রসঙ্গীত পরিবেশন, নাচ, গান, নাটক মঞ্চায়ন এবং ধনুর্বিদ্যা প্রতিযোগিতাসহ ঐতিহ্যবাহী খেলাধুলা ও পোশাক-পরিচ্ছদ, শিকার সরঞ্জাম, আসবাব প্রদর্শনীর আয়োজন করা হয়ে থাকে।
এডভার্ড মুঙ্খ

এডভার্ড মুংখ (; ১২ই ডিসেম্বর ১৮৬৩ – ২৩শে জানুয়ারি ১৯৪৪) একজন নরওয়েজীয় ইউরোপীয় চিত্রশিল্পী। তিনি নরওয়ের অসলো (তৎকালীন ক্রিস্টিয়ানিয়া) শহরে জন্মগ্রহণ করেন। তাঁকে অভিব্যক্তিবাদী শিল্পকলার একজন অগ্রদূত বলা হয়ে থাকে। তাঁর সবচেয়ে পরিচিত চিত্রকর্মটি হলো "স্ক্রিক", যার অর্থ "আর্তনাদ"। এই চিত্রকর্মটি পাশ্চাত্য শিল্পকলার সবচেয়ে সুপরিচিত চিত্রগুলির একটি।
শৈশবে তিনি অসুস্থতা, শোক ও বংশগত মানসিক রোগের ভীতিতে আচ্ছন্ন ছিলেন। তিনি অসলো শহরে (তৎকালীন ক্রিস্টিয়ানিয়া) নরওয়েজীয় জাতীয় চারুকলা অ্যাকাডেমিতে পড়াশোনা করেন। নাস্তিবাদী হান্স ইয়েগারের প্রভাবে তিনি বোহেমীয় ছন্নছাড়া ভবঘুরে জীবনযাপন করা শুরু করেন। ইয়েগার মুংখকে তাঁর নিজস্ব আবেগ-অনুভূতি ও মানসিক অবস্থা চিত্রকর্মে তুলে ধরতে তাগিদ দেন (যাকে তিনি নাম দিয়েছিলেন আত্মার চিত্রকর্ম)। এখান থেকেই মুংখের স্বতন্ত্র শৈলী গড়ে ওঠে। ভ্রমণের সুবাদে মুংখের উপর আরও অন্যান্য প্রভাব পড়ে এবং তাঁর শিল্পীসত্তার প্রকাশস্থলের সংখ্যাও বৃদ্ধি পায়। প্যারিস শহরে এসে তিনি পোল গোগাঁ, ভিনসেন্ট ভান গখ ও অঁরি দ তুলুজ-ল্যত্রেকের কাছ থেকে অনেক শেখেন। বিশেষ করে রঙের ব্যবহার সম্পর্কে শিক্ষালাভ করেন। বার্লিন শহরে তিনি সুয়েডীয় নাট্যকার আউগুস্ট ষ্ট্রিন্ডবের্গের সাথে সাক্ষাৎ করে তার একটি প্রতিকৃতি অঙ্কন করেন। এই সাক্ষাতের পরে তিনি ধারাবাহিকভাবে কতগুলি চিত্রকর্ম আঁকেন, যেগুলির তিনি নাম দেন "জীবনদেয়ালের কারুকাজ"। এগুলিতে তিনি প্রেম, উদ্বেগ, ঈর্ষা ও বিশ্বাসঘাতকতার মতো গভীরভাবে অনুভূত বিষয়গুলিকে উপজীব্য করে আবহসৃষ্টিকারী চিত্র আঁকেন।
"আর্তনাদ" বা "স্ক্রিক" ছিল ক্রিস্টিয়ানিয়া শহরে (বর্তমান অসলো) থাকাকালীন সময়ে আঁকা চিত্র। মুংখের ভাষ্য অনুযায়ী তিনি একদিন সূর্যাস্তের সময় বাইরে হাঁটতে গিয়েছিলেন, যখন তিনি "প্রকৃতির এক বিশাল, অন্তহীন আর্তনাদ শুনতে পান"। চিত্রকর্মটির ব্যক্তিটির যন্ত্রণাকাতর মুখকে আধুনিক মানবের মনের ভেতরের "আতঙ্কের" বহিঃপ্রকাশ হিসেবে গণ্য করা হয়। ১৮৯৩ থেকে ১৯১০ সালের মধ্যে তিনি চিত্রটির দুইটি রঙে আঁকা সংস্করণ ও দুইটি প্যাস্টেলে আঁকা সংস্করণ তৈরি করেন। একটি প্যাস্টেল সংস্করণ একটি নিলামে ইতিহাসের চতুর্থ সর্বোচ্চ দামে বিক্রি হয়।
খ্যাতি ও সম্পত্তি লাভের পরেও মুংখের আবেগিক অস্থিরতা দূর হয়নি। তিনি এক পর্যায়ে বিয়ের কথা ভাবলেও পরে পিছিয়ে আসেন। ১৯০৮ মানসিকভাবে ভেঙে পড়ার পরে তিনি অতিরিক্ত মদ্যপান পরিহার করেন। ক্রিস্তিয়ানিয়ার মানুষের সমাদর ও সেখানকার জাদুঘরগুলিতে তাঁর চিত্রকর্মগুলির প্রদর্শনী তাঁকে উৎফুল্ল করে তোলে। জীবনের শেষ বছরগুলি তিনি শান্তিতে ও একান্ত গোপনীয়তায় অতিবাহিত করেন। নাৎসিদের দখলে থাকা ইউরোপে তাঁর শিল্পকর্ম নিষিদ্ধ করা হলেও এগুলির সিংহভাগই দ্বিতীয় বিশ্বযুদ্ধের সময় টিকে ছিল। ফলে তাঁর শিল্পের সুদূরপ্রসারী প্রভাব নিশ্চিত হয়।
বিডি-০৮

বিডি ০৮ বাংলাদেশ সশস্ত্র বাহিনীর প্রধান অ্যাসল্ট রাইফেল। এটা মূলত চীনা টাইপ ৮১ রাইফেল-এর বাংলাদেশী সংস্করণ। টাইপ ৮১ এবং বিডি ০৮ রাইফেল দেখতে অনেকটা এক তবে এর মধ্যে অনেক পরিবর্তন করা হয়েছে। যেমন: এতে ফিক্সড গ্যাস অপারেটর এর বদলে ফ্লোটিং গ্যাস অপারেটর ব্যবহার করা হয়েছে যা ঝাকি কমাতে সাহায্য করে। এছাড়া এর কার্যকরী দুরত্ব প্রায় ৫০০ মিটার। এর দ্বারা গ্রেনেড নিক্ষেপ করা যায় এবং এতে আধুনিক সাইট ও লেজার ব্যবহার করা যায়। এটি ৫০০ মিটার দূরত্ব পর্যন্ত ৯৯% নির্ভুলভাবে লক্ষ্যভেদ করতে সক্ষম।বিডি ০৮ বাংলাদেশ সমরাস্ত্র কারখানায় তৈরি হয়।
১৯৮১ সালে নাগাদ পিপলস লিবারেশন আর্মি (পিএলএ) কর্তৃক চীনে টাইপ ৮১ অ্যাসাল্ট রাইফেল সার্ভিসে চালু করা হয়েছিল কিন্তু ১৯৮০ এর দশকের শেষের দিকে পর্যন্ত তা ব্যাপকভাবে ছড়িয়ে পড়েনি। এটি সোভিয়েত এসকেএস কারবিন এবং টাইপ ৫৬ রাইফেল (একটি চীনা লাইসেন্সে নির্মিত একে-৪৭ ধরনের রাইফেল) এর প্রতিস্থাপিত রূপ। ১৯৮০ সালের মাঝামাঝি সময়ে চীন ও ভিয়েতনামের সীমান্ত বিরোধের সময় এটি প্রথম যুদ্ধের ব্যবহার আসে। পিএলএ তার টাইপ -৮১-এর বেশিরভাগগুলো বর্তমানে টাইপ ৯৫ অথবা টাইপ ০৩ সিরিজের সাথে প্রতিস্থাপিত করেছে, যদিও এটি এখনও রক্ষণাবেক্ষণ এবং সশস্ত্র পুলিশে চীনে ব্যবহৃত হচ্ছে। পরবর্তিতে বাংলাদেশ সেনাবাহিনীর অন্তর্গত বাংলাদেশ সমরাস্ত্র কারখানায় এর নকশার সংস্করণ ও পরিমার্জনার মাধ্যমে ২০০৮ সালে নাগাদ বিডি-০৮ এর উৎপাদন শুরু হয়।
বাংলাদেশ সমরাস্ত্র কারখানার প্রতিষ্ঠার কাজ প্রথম শুরু হয় ১৯৬৮ সালে চীন সরকারের আর্থিক ও কারিগরি সহায়তায়। ১৯৭০ সালের ৬ এপ্রিল প্রতিষ্ঠানটির অনুষ্ঠানিক প্রতিষ্ঠার কাজ শুরু হয়। ১৯৯৮ সালে এটিকে আর্মির চীফ অফ স্ট্যাফ স্যাক্রেটারিয়েটের মধ্যে অন্তর্ভুক্ত করা হয় এবং পুরো প্রতিষ্ঠানটিকে নতুন করে সাজানো হয়। ২০০৪-০৫ অর্থবছরে রাইফেল বিডি-০৮ প্রস্তুতের পরিকল্পনা প্রক্রিয়া শুরু হয়। যা সফলতা পায় ২০০৮ সালে নাগাদ। বর্তমানে বাংলাদেশ সমরাস্ত্র কারখানায় রাইফেলটির বার্ষিক উৎপাদন বাড়িয়ে ১৪ হাজারে উন্নীত করা হয়েছে।
এবং বাংলাদেশের অন্যান্য আইন প্রয়োগকারী সংস্থা।
লিন্ডা হান্ট

লিন্ডা হান্ট () (জন্ম: ২ এপ্রিল, ১৯৪৫) একজন মার্কিন অভিনেত্রী। তিনি বিভিন্ন চলচ্চিত্র, টিভি, ও মঞ্চ নাটকে অভিনয় করেছেন। তিনি সবচেয়ে বেশি পরিচিত তার অভিনীত ১৯৮২ সালে নির্মিত চলচ্চিত্র "দ্য ইয়ার অফ লিভিং ডেঞ্জারাসলি" বর্তমানে তিনি আমেরিকান টেলিভিশন নেটওয়ার্ক সিবিএস-এর একটি ধারাবাহিকে কাজ করছেন।
লিন্ডা হান্টের জন্ম নিউ জার্সির মরিসটাউন শহরে, এবং তিনি বেড়ে উঠেছেন যুক্তরাষ্ট্রের কানেটিকাট অঙ্গরাজ্যের ওয়েস্টপোর্টে। তার মা এলসি ডয়িং হান্ট পেশায় ছিলেন একজন পিয়ানো শিক্ষক এবং তিনি কাজ করতেন ওয়েস্টপোর্ট স্কুল অফ মিউজিকে। হান্টের বাবা রেমন্ড ডেভি ছিলেন লং আইল্যান্ডের হার্পার ফিউয়েল কোম্পানির ভাইস প্রেসিডেন্ট। লিন্ডা হান্ট পড়াশোনা করেছেন বিখ্যাত ইন্টারলোচেন আর্টস একাডেমীতে। মার্সিয়া নামের তার একটি বোন আছে।
হান্টের চলচ্চিত্র অভিষেক হয় ১৯৮০ সালে রবার্ট অ্যাল্টম্যান পরিচালিত মিউজিকাল কমেডি "পাপাই"-এ অভিনয়ের মাধ্যমে। এর দুইবছর পর তিনি বিল কনের সাথে একত্রে "দ্য ইয়ার অফ লিভিং ডেঞ্জারাসলি" চলচ্চিত্রে অভিনয়ে করেন। এই চলচ্চিত্রের জন্য তিনি ১৯৮৩ সালে সেরা পার্শ্ব অভিনেত্রী বিভাগে একাডেমি পুরস্কার লাভ করেন।
পশ্চিমবঙ্গ বিধানসভা

পশ্চিমবঙ্গ বিধানসভা পশ্চিমবঙ্গের এককক্ষ রাজ্য আইনসভা। পশ্চিমবঙ্গের রাজধানী কলকাতার বিবাদীবাগ এলাকায় হাইকোর্টের দক্ষিণে পশ্চিমবঙ্গ বিধানসভা ভবনটি অবস্থিত। বিধানসভার সদস্যদের বিধায়ক বলা হয়। তাঁরা পাঁচ বছরের জন্য জনগণের প্রত্যক্ষ ভোটে নির্বাচিত হন। পশ্চিমবঙ্গ বিধানসভার মোট আসনসংখ্যা ২৯৫। এর মধ্যে ২৯৪টি আসনের বিধায়করা এক-আসনবিশিষ্ট বিধানসভা কেন্দ্র থেকে সরাসরি নির্বাচিত হয়ে আসেন এবং এক জন সদস্য অ্যাংলো-ইন্ডিয়ান সম্প্রদায় থেকে সরাসরি নির্বাচিত হন। সাধারণত, বিধানসভার মেয়াদ পাঁচ বছরের; তবে তার আগেই বিধানসভা ভেঙে দেওয়া যায়।
১৮৬১ সালের ভারতীয় কাউন্সিল আইন বলে, ১৮৬২ সালের ১৮ জানুয়ারি ব্রিটিশ ভারতের তদনীন্তন গভর্নর-জেনারেল ব্রিটিশ বঙ্গপ্রদেশের একটি বারো সদস্যবিশিষ্ট আইনসভা প্রতিষ্ঠা করেন। এই আইনসভার সদস্য ছিলেন বাংলার লেফটানেন্ট গভর্নর এবং কয়েকজন মনোনীত সদস্য। কাউন্সিলের প্রথম অধিবেশনটি বসে ১৮৬২ সালের ১ ফেব্রুয়ারি।প্রারম্ভিক যুগে এই আইনসভাটিকে "বেঙ্গল কাউন্সিল", "লেফটেনান্ট গভর্নরের কাউন্সিল", "বেঙ্গল অ্যাসেম্বলি" ইত্যাদি নামে ডাকা হত। প্রথম দিকে কাউন্সিলের রাজনৈতিক কার্যকলাপ ছিল সীমাবদ্ধ। এই কারণে সঠিকভাবেই এই সভাকে "ছোটলাটের দরবার সভা" বলে অভিহিত করা হত। তবে ১৮৯২ সালের ভারত শাসন আইন বলে কাউন্সিলের রাজনৈতিক প্রতিপত্তি বৃদ্ধি পেতে থাকে। এই সময় কাউন্সিলের সদস্যসংখ্যা বেড়ে হয় ২০; এঁদের মধ্যে ৭ জন ছিলেন নির্বাচিত। ১৯০৯ সালের ভারতীয় কাউন্সিল আইন বলে সভার সদস্য সংখ্যা বৃদ্ধি করে ৫৩ করা হয়। ১৯১৯ সালের ভারত শাসন আইন বলে এই সংখ্যা বৃদ্ধি করে ১৩৯ করা হয়। ১৯১৯ সালের এই আইন বলেই স্থাপিত হয় বঙ্গীয় প্রাদেশিক আইনসভা বা বেঙ্গল লেজিসলেটিভ কাউন্সিল। ১৯২১ সালের ১ ফেব্রুয়ারি, ডিউক অফ কনট আনুষ্ঠানিকভাবে এই সভার উদ্বোধন করেন।
১৯৩৫ সালের ভারত শাসন আইন বলে বঙ্গীয় প্রাদেশিক আইনসভাকে দুটি কক্ষে বিভক্ত করা হয়: লেজিসলেটিভ কাউন্সিল ও লেজিসলেটিভ অ্যাসেম্বলি। ২৫০ সদস্যবিশিষ্ট অ্যাসেম্বলির মেয়াদ ছিল সর্বাধিক পাঁচ বছর। অন্যদিকে কাউন্সিল ছিল একটি স্থায়ী সংস্থা। এই সংস্থায় সদস্যসংখ্যা ৬৩ জনের কম ও ৬৫ জনের বেশি হত না। প্রতি তিন বছর অন্তর সভার এক-তৃতীয়াংশ সদস্য অবসর নিতেন।
১৯৪৭ সালের ১৪ অগস্ট ব্রিটিশ বঙ্গপ্রদেশ পশ্চিমবঙ্গ ও পূর্ব পাকিস্তানে দ্বিধাবিভক্ত হয়ে যায়। পশ্চিমবঙ্গের অন্তর্ভুক্ত ৯০টি কেন্দ্রের বিধায়ক ও দুই জন অ্যাংলো ইন্ডিয়ান সদস্য নিয়ে গঠিত হয় পশ্চিমবঙ্গ বিধানসভা। বঙ্গীয় প্রাদেশিক আইনসভা বিলুপ্ত হয়ে যায়। ১৯৪৭ সালের ২১ নভেম্বর প্রথম পশ্চিমবঙ্গ বিধানসভার অধিবেশন বসে। এই সময় পশ্চিমবঙ্গের মুখ্যমন্ত্রী হন প্রফুল্লচন্দ্র ঘোষ। অন্যান্য নেতাদের মধ্যে উল্লেখযোগ্য ছিলেন বিধানচন্দ্র রায়, জ্যোতি বসু প্রমুখ।
ভারতীয় সংবিধানে পশ্চিমবঙ্গের দ্বিকক্ষীয় বিধানসভা অনুমোদিত হয়। ১৯৫২ সালে ৫ জুন ৫১ সদস্যবিশিষ্ট পশ্চিমবঙ্গ বিধান পরিষদ গঠিত হয়। দুই জন অ্যাংলো ইন্ডিয়ান সদস্য হয় বিধানসভার সদস্যসংখ্যা হয় ২৪০। ভারতের প্রথম সাধারণ নির্বাচনের পর ১৯৫২ সালের ১৮ জুন প্রথম পশ্চিমবঙ্গ বিধানসভার অধিবেশন বসে।
১৯৬৯ সালের ২১ মার্চ, পশ্চিমবঙ্গ বিধানসভায় বিধান পরিষদ অবলুপ্তির প্রস্তাব গৃহীত হয়। এই অনুসারে, ভারতীয় সংসদে পশ্চিমবঙ্গ বিধান পরিষদ (অবলুপ্তি) আইন পাস হয়। ১৯৬৯ সালের ১ অগস্ট বিধান পরিষদ অবলুপ্ত হয়।
২০০২ সালে গঠিত সীমানা পুনর্নির্ধারণ কমিশনের সুপারিশ অনুযায়ী ২০০৮
সালে পুনর্নির্ধারিত সীমানায় পশ্চিমবঙ্গের বিধানসভা কেন্দ্রগুলি হল:
শামসুজ্জামান

শহীদ শামসুজ্জামান (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। 
শামসুজ্জামানের বাড়ি কুমিল্লা জেলার মেঘনা উপজেলার সোনার চর গ্রামে। তার বাবার নাম মো. দৌলত হোসেন এবং তার মায়ের নাম আয়েতুন নেছা। শামসুজ্জামানেরা দুই ভাই তিন বোন। তার তিন বোন দুই ভাইয়ের মধ্যে বর্তমানে একজন বোন বেঁচে আছেন। তার নাম মমতাজ বেগম।
শামসুজ্জামান ১৯৭১ সালে ঢাকা বিশ্ববিদ্যালয়ের মৃত্তিকাবিজ্ঞান বিভাগের অনার্স তৃতীয় বর্ষের ছাত্র ছিলেন। মুক্তিযুদ্ধ শুরু হলে তিনি মুক্তিবাহিনীতে যোগ দেওয়ার জন্য ভারতে যান। সেখানে তিনি ২৮ দিনের প্রশিক্ষণ নেন। প্রশিক্ষণ শেষে তাকে জেড ফোর্সের অধীন অষ্টম ইস্ট বেঙ্গল রেজিমেন্টে অন্তর্ভুক্ত করা হয়।
১৯৭১ সালের ৪ আগস্ট শেরপুর জেলার ঝিনাইগাতী উপজেলার অন্তর্গত ১১ নম্বর সেক্টরের অধীন নকশী বিওপিতে গভীর রাতে অ্যাসেম্বলি এরিয়া থেকে এফইউপিতে এলেন দুই কোম্পানি মুক্তিযোদ্ধা। তারা কয়েকটি প্লাটুনে বিভক্ত। একটি প্লাটুনে আছেন শামসুজ্জামান। তারা সীমান্তে পাকিস্তানি সেনাবাহিনীর শক্তিশালী একটি ঘাঁটিতে আক্রমণ করবেন। মুক্তিবাহিনীর দুই কোম্পানিতে সেনা মাত্র ২৪-২৫ জন। বাকি সবাই স্বল্প ট্রেনিংপ্রাপ্ত গণবাহিনীর। তারা মাত্র ২৮ দিনের ট্রেনিং নিয়েছেন। নিয়মিত মুক্তিবাহিনীর অষ্টম ইস্ট বেঙ্গল রেজিমেন্টে তাঁদের অন্তর্ভুক্ত করা হয়েছে। মুক্তিযোদ্ধা সবাই নিঃশব্দে ফায়ারবেসে অবস্থান নিয়েছেন। অধিনায়ক আমীন আহম্মেদ চৌধুরী (বীর বিক্রম) আক্রমণের সংকেত দিলেন। শুরু হলো আর্টিলারি ফায়ার। একই সঙ্গে মুক্তিযোদ্ধারা লক্ষ্যের দিকে এগোতে থাকলেন। পাকিস্তানিরাও বসে থাকল না। তাদের দিক থেকেও শুরু হলো পাল্টা আর্টিলারি ফায়ার। সীমান্তের ওই এলাকাজুড়ে যেন প্রলয় শুরু হয়ে গেল। গোলাগুলিতে গোটা এলাকা প্রকম্পিত হয়ে উঠল।স্বল্প ট্রেনিংপ্রাপ্ত মুক্তিযোদ্ধারা পেশাদার সেনাদের মতো কয়েকটি প্লাটুন অত্যন্ত সাহস ও ক্ষিপ্রতার সঙ্গে গুলি করতে করতে পাকিস্তানি অবস্থানের প্রায় কাছাকাছি পৌঁছে যায়। এর মধ্যে শামসুজ্জামানও ছিলেন। এমন সময় তাদের ওপর এসে পড়ে পাকিস্তানি একটি আর্টিলারি গোলা। গোলার টুকরার আঘাতে বেশ কজন মুক্তিযোদ্ধা শহীদ হন। দু-তিনজনের দেহ ছিন্নভিন্ন হয়ে যায়। এতে মুক্তিযোদ্ধারা কিছুটা ছত্রভঙ্গ হয়ে পড়েন। কিন্তু শামসুজ্জামানসহ আরও কয়েকজন মনোবল হারালেন না। তাঁদের অদম্য মনোবল, সাহস ও বীরত্বে পাকিস্তানিরা কোণঠাসা হয়ে পড়ে। তারা যুদ্ধক্ষেত্র থেকে পালিয়ে যেতে থাকে। শামসুজ্জামান বিওপির ৫০ গজের মধ্যে পৌঁছে গেছেন। হঠাৎ একটি ভূমিমাইনে তিনি শহীদ হন। এই সময় আহত হলেন অধিনায়কসহ মুক্তিবাহিনীর আরও অনেকে। বিজয়ের দ্বারপ্রান্তে এসেও মুক্তিযোদ্ধারা সেদিন সফল হতে পারেননি। শহীদ শামসুজ্জামানসহ অনেক সহযোদ্ধার লাশ সেদিন মুক্তিযোদ্ধারা উদ্ধার করতে পারেননি। যুদ্ধক্ষেত্র পাকিস্তানিদের অনুকূলে চলে যাওয়ায় তাঁদের পশ্চাদপসরণ করতে হয়।
কসিমউদ্দিন আহমদ

কসিমউদ্দিন আহমদ (১৯৭১) পাবনা জিলা স্কুলের শিক্ষক ছিলেন। সংগঠক ও সমাজসেবক।
পাবনা জিলা স্কুলে যোগদানের পর তিনি স্কুল স্কাউটের দায়িত্ব গ্রহণ করেন। তৎকালীন পূর্ব পাকিস্তান স্কাউট সমিতির নির্বাহী কমিটির সদস্য ছিলেন। জিলাপাড়া ক্লাব গঠনে তার গুরুত্বপূর্ণ ভূমিকা ছিল। পরবর্তীতে পাবনা জেলা স্পোর্টস এ্যাসোসিয়েশনের দায়িত্ব গ্রহণ করেন। পাবনার রেডক্রস সোসাইটি মূলত তার হাত দিয়েই গড়ে উঠে। মৃতপ্রায় মুসলিম ইন্সটিটিউটকে নতুন করে গড়ে তুলেছিলেন। তিনি ছিলেন পাবনা ইসলামিয়া কলেজের প্রতিষ্ঠাতা সেক্রেটারী। পাবনা নৈশ মহাবিদ্যালয়ের সেক্রেটারী। মাধবপুর মহাবিদ্যালয়ের সেক্রেটারী।
১৯৫২ সালের ২১শে ফেব্রুয়ারির পরে পাবনাতে যে ছাত্র ধর্মঘট হয় তাতে উৎসাহ দেবার অভিযোগে তিনি অভিযুক্ত হন। ১৯৭১ সালের মার্চ মাসে অসহযোগ আন্দোলনে তিনি সক্রিয়ভাবে জড়িত ছিলেন।
১৯৭১ সালে সাঁথিয়া এলাকার জামাতে ইসলামীর সদস্যরা তাকে পাকিস্তানি সেনাবাহিনীর হাতে তুলে দেয়।
কাদেরিয়া বাহিনী

কাদেরিয়া বাহিনী ১৯৭১ সালে বাংলাদেশের স্বাধীনতা যুদ্ধ চলাকালে স্বাধীনতার পক্ষে গঠিত একটি সশস্ত্র গেরিলা বাহিনী। এ বাহিনীর নেতা ছিলেন বঙ্গবীর কাদের সিদ্দিকী। যুদ্ধকালীন সময়ে এই ক্ষুদ্র অথচ লড়াকু বাহিনীটি সাহসিকতার জন্য স্বাধীনতাকামী জনসাধারণের কাছে সুপরিচিতি লাভ করে এবং নেতার নামানুসারে কাদেরিয়া বাহিনী নামে খ্যাতি লাভ করে। সে সময় কাদের সিদ্দিকী "বঙ্গবীর" এবং "বাঘা সিদ্দিকী" নামে পরিচিত হন।
১৯৭১ সালের ১ মার্চ স্বাধীন বাংলা গণ মুক্তি পরিষদের টাঙ্গাইল জেলা ইউনিট গঠিত হয়। তারা স্থানীয় যুবকদের সংগঠিত করে এবং তাদের সামরিক প্রশিক্ষণ দেয়। অপারেশন সার্চলাইট চালুর পরে, টাঙ্গাইলের স্থানীয় মুক্তি বাহিনী মির্জাপুরের গোরান-সতিয়াচরে টাঙ্গাইলের রাস্তায় অবরোধ স্থাপন করে। পাকিস্তান সেনাবাহিনী অবরোধ ভেঙে ৩ এপ্রিল টাঙ্গাইলে প্রবেশ করে।
আবদুল কাদের সিদ্দিকী (বীর উত্তম) বর্তমান বাংলাদেশের টাঙ্গাইলে ১০,০০০ বেসামরিক ব্যক্তি নিয়ে একটি বাহিনী গঠন করেন। এই বাহিনীটি টাঙ্গাইল অঞ্চলে পাকিস্তানি সেনাবাহিনীর বিরুদ্ধে বহু গেরিলা যুদ্ধে জয়লাভ করে। কাদের সিদ্দিকী বাল্লা গ্রামের কাছে মাকরার যুদ্ধে আহত হন। বাংলাদেশের স্বাধীনতা যুদ্ধের সময় এর সদর দপ্তর ছিল টাঙ্গাইল জেলার সখিপুর উপজেলার মহানন্দপুর গ্রামের একটি ভবনে যেখানে বর্তমানে মহানন্দপুর বিজয় স্মৃতি উচ্চ বিদ্যালয় অবস্থিত।
কাদেরিয়া বাহিনী টাঙ্গাইল এলাকার অভ্যন্তরে পরিচালিত হয়েছিল। পুরো মুক্তিযুদ্ধকালীন সময় এই বাহিনী বাংলাদেশের ভূখণ্ডের অভ্যন্তরে অবস্থান করে এবং মুক্তিবাহিনীর অন্যান্য ইউনিটের মতো ভারতে চলে যায় নি। কাদেরিয়া বাহিনীর প্রতিষ্ঠাতা ও নেতা কাদের সিদ্দিকী নিজেই টাঙ্গাইলের অধিবাসী ছিলেন।
একাত্তরের ১০ ই আগস্ট, টাঙ্গাইলের কাদের বাহিনী অস্ত্র, গোলাবারুদ ও জ্বালানী সংবলিত পাকিস্তান সেনাবাহিনীর দুটি জাহাজে আক্রমণ করে। দুটি জাহাজের নাম ছিলো "এসটি রাজন" এবং "এসইউ ইঞ্জিনিয়ার্স এলসি-৩"। সিরাজকান্দিতে যমুনা ও ধলেশ্বরী নদীর অভিসরণ বিন্দুতে তাদের আক্রমণ করা হয়েছিল। সংক্ষিপ্ত লড়াইয়ের পরে কাদেরিয়া বাহিনী বিজয়ী পক্ষ হিসাবে আত্মপ্রকাশ করে। তারা এই অঞ্চলে পাকিস্তান সেনাবাহিনীর সরবরাহকে ক্ষতিগ্রস্ত করে। যুদ্ধটি জাহাজমারা যুদ্ধ নামে পরিচিতি পায়। গণপূর্ত বিভাগ যুদ্ধের জায়গার কাছে একটি স্মৃতিসৌধ তৈরি করেছে।
একাত্তরের ১০ ডিসেম্বর ২ হাজার ভারতীয় সৈন্য টাঙ্গাইলে অবতরণ করে। তারা কাদেরিয়া বাহিনীর সাথে যোগ দেয়। উভয় বাহিনী মিলে টাঙ্গাইলকে পাকিস্তান সেনাবাহিনী থেকে মুক্ত করে। নতুন টাঙ্গাইল শহরটি পাকিস্তানের সর্বশেষ দুর্গ ছিল। টাঙ্গাইল ১১ ই ডিসেম্বর মুক্ত হয়েছিল।
১৯৭১ সালের ১৬ ডিসেম্বরে কাদেরিয়া বাহিনী ভারতীয় মিত্র বাহিনীর সাথে ঢাকায় প্রবেশ করে।
একাত্তরের ১৬ ডিসেম্বর পাকিস্তান সেনাবাহিনীর আত্মসমর্পণের পরেও শেখ মুজিব পাকিস্তানে ছিলেন। তাকে সামরিক ট্রাইব্যুনাল মৃত্যুদন্ডে দণ্ডিত করেছিল। কাদের সিদ্দিকী ঘোষণা দেন যে মুজিব ফিরে না আসা পর্যন্ত তিনি এবং তাঁর ৫০ হাজার লোক আত্মসমর্পণ করবেন না। ১৯৭২ সালে মুজিব পাকিস্তান থেকে ফিরে আসলে, কাদের এবং তার লোকেরা টাঙ্গাইল শহরের বিন্দুবাসিনী বালক উচ্চ বিদ্যালয়ে মুজিবের কাছে অস্ত্র সমর্পণ করেছিল।
কোস্কো

কোস্কো () বা কুস্কু (কেচুয়া: Qusqu, ]), অন্যান্য বানান: কুস্কো, কুজকো বা কোজকো, হলো আন্দিজ পর্বতমালার উরুবাম্বা উপত্যকার (পবিত্র উপত্যকা নামেও পরিচিত) কাছে অবস্থিত দক্ষিণ-পূর্ব পেরুর একটি শহর। কোস্কো প্রদেশের মত, এটা কোস্কো অঞ্চলের রাজধানী। এটা কোস্কো নটের পূর্ব প্রান্তে অবস্থিত এবং এর উচ্চতা প্রায় ৩,৪০০ মিটারের (১১,২০০ ফুট) কাছাকাছি। ২০০৫ সালের আদমশুমারী অনুসারে এর জনসংখ্যা ৩২৯,২০৩ জন।
কোস্কো ঐতিহাসিক ইনকা সাম্রাজ্যের রাজধানী ছিল এবং ইউনেস্কো ১৯৮৩ সালে একে বিশ্ব ঐতিহ্যবাহী স্থান হিসাবে ঘোষণা করে। এটা একটি প্রধান পর্যটক গন্তব্য স্থল এবং প্রতি প্রায় বছর ২০ লক্ষ পর্যটক এই শহরটি পরিদর্শন করে। এটা পেরুর সংবিধানে পেরু ঐতিহাসিক রাজধানী হিসেবে মনোনীত করা হয়।
এক সময় এই শহরের আদিবাসীদের নাম ছিল "কুস্কু" (কেচুয়া ভাষা: Qusqu)। শব্দটি কেচুয়াতে ব্যবহৃত হয়, যদিও তার উৎপত্তি আইমারা ভাষায় পাওয়া গিয়েছে।
আয়ার ভাইদের পৌরাণিক ভিত্তি অনুসারে, শব্দটির উৎপত্তি হয়েছে "কুস্কু ওয়াঙ্কা" ("Qusqu Wanka") বাক্যংশ থেকে যার অর্থ হল "পেঁচার পাথর"। এই লোককাহিনী অনুযায়ী, "আয়ার আউকা" ("Ayar Auca") এক জোড়া ডানা পায় এবং ভবিষ্যত শহরের স্থান দিয়ে উড়ে এবং তার আয়ল্লু ("linage") এর জমির অধিকার চিহ্নিত করতে একটি শিলা রুপান্তরিত হয়।
পেগি অ্যাশক্রফ্‌ট

ডেম পেগি অ্যাশক্রফ্‌ট (), ডিবিই (জন্ম: ২২ ডিসেম্বর, ১৯০৭ – ১৪ জুন, ১৯৯১) একজন নাইট উপাধি প্রাপ্ত ইংরেজ অভিনেত্রী।
তার জন্ম হয়েছিলো ইংল্যান্ডের ক্রয়ডনে এবং জন্মনাম ছিলো এডিথ মার্গারেট এমিলি অ্যাশক্রফ্‌ট। অ্যাশক্রফ্‌ট পড়াশোনা শুরু করেন উডওয়ার্ড স্কুলে, পরবর্তীতে তিনি পড়েন ক্রয়ডন, এবং সেন্টাল স্কুল অফ স্পিচ অ্যান্ড ড্রামা-তে। প্রথম থেকেই তিনি একজন দক্ষতাসম্পন্ন অভিনেত্রী ছিলেন। ১৯২৯ সালে "জিউ সাস" চলচ্চিত্রে অভিনয়ের মাধ্যমে তিনি প্রথম আলোচনায় আসেন।
তিনি তিনবার বিয়ে করেছেন। প্রথমবার রুপার্ট হার্ট ডেভিসের সাথে (১৯২৯-১৯৩৩), এরপর থিওডোর কমিসারজেভস্কির সাথে (১৯৩৪)। সর্বশেষ তিনি বিয়ে করেন জেরেমি হাটচিনসনকে (১৯৪০-১৯৬৫)। তৃতীয় স্বামীর ঘরে অ্যাশক্রফ্‌টের তিন সন্তান আছে। ফরাসি সঙ্গীতশিল্পী এমিলি লুইজু তার নাতনী।
১৯৯১ সালে লন্ডনে স্ট্রোকজনিত কারণে পেগি অ্যাশক্রফ্‌ট মৃত্যুবরণ করেন। মৃত্যুকালে তার বয়স হয়েছিলো ৮৩ বছর।
ইনল্যান্ড টাইপ্যান

ইনল্যান্ড টাইপ্যান () (বৈজ্ঞানিক নাম: "Oxyuranus microlepidotus"), যা স্মল স্কেলড স্নেক (Small Scaled Snake) বা ফিয়ারস স্নেক (Fierce Snake) নামেও পরিচিত। এটির বাসস্থান অস্ট্রেলিয়ায়, এবং এটি ভূমিতে এখন পর্যন্ত প্রাপ্ত পৃথিবীর সবচেয়ে বিষধর সাপ। এটি মূলত এলাপিডি পরিবারভুক্ত টাইপ্যান গণের একটি প্রজাতি। যদিও এটি অত্যন্ত বিষধর, তারপরেও আচার-আচরণের দিক থেকে এটি যথেষ্ট শান্ত এবং লুকিয়ে থাকতে পছন্দ করে। বিপদে পড়লে প্রথমত পালানোর চেষ্টা করে। শুধুমাত্র তখনই এটি দংশন করে যখন নিজেকে হুমকির সম্মুখীন মনে করে।
ইনল্যান্ড টাইপ্যানের ত্বক গাঢ় রং বিশিষ্ট। এটি গাঢ় বাদামী কালো আবহ থেকে জলপাই-সবুজ বাদামী রং পর্যন্ত হতে পারে। এটির পেছনভাগ এবং লেজ সাধারণত ধূসর রংয়ের এবং বাদামী শেড বিশিষ্ট, কিছু কিছু ক্ষেত্রে কালো রংয়ের শেডও দেখা যায়। ইনল্যান্ড টাইপ্যানের গড় দৈর্ঘ্য প্রায় । এবং সর্বোচ্চ তা পর্যন্ত হতে পারে।
ইনল্যান্ড টাইপ্যানের মূল বাসস্থান হচ্ছে অস্ট্রেলিয়ার মধ্যভাগের শুষ্ক ও অনুর্বর অঞ্চলে, সেখান থেকে উত্তর টেরিটরির দক্ষিণ পশ্চিমাঞ্চল পর্যন্ত, এবং পশ্চিম কুইন্সল্যান্ডে। এছাড়া আয়ার হ্রদের উত্তরে, মারি নদীর পশ্চিম প্রান্ত, এবং ডার্লিং ও মারাম্‌বিজি নদীর অববাহিকায় এই সাপের বিস্তৃতি লক্ষ্য করা যায়। শুস্ক অঞ্চলে এই সাপ ব্যাপক ভাবে দেখতে পাওয়া যায়।
ইনল্যান্ড টাইপ্যান মূলত একটি গর্তবাসী সাপ। এর মূল খাদ্যতালিকায় আছে ছোট রোডেন্ট, যেমন: ইঁদুর ও নেংটি ইঁদুর ইত্যাদি।
এই সাপ মূলত রোডেন্ট, ইঁদুর, এবং পাখি খেয়ে জীবন নির্বাহ করে। এটি শিকারে সময় চুপচাপ থেকে একটিমাত্র দংশনের মাধ্যমে শিকারকে ধরাশায়ী করে এবং নিরাপদে শিকার ভক্ষণের জন্য শিকারকৃত প্রাণীর মৃত্যুর আগ পর্যন্ত অপেক্ষা করে।
ডিম পাড়ার সময় হলে ইনল্যান্ড টাইপ্যান একসাথে ১২-২৪টা ডিম পাড়ে। দুই মাস পর ডিম থেকে বাচ্চা ফুটে বেরোয়। সচারচর কোনো প্রাণীর পরিত্যক্ত বসবাসের স্থানে এই সাপ ডিম পাড়ে। অন্যান্য অনেক প্রাণীর মতোই এদের প্রজননের হার নির্ভর করে খাবারের সহজপ্রাপ্যতার ওপর। খাবারের কম লভ্য হলে এর প্রজনন হার কমে যায়।
বাংলাদেশের সরীসৃপের তালিকা

বাংলাদেশের সরীসৃপ বাংলাদেশের জীববৈচিত্রের একটি অন্যতম অংশ হিসেবে বিবেচিত। বাংলাদেশে প্রাপ্ত ৯০৩টি প্রজাতির বণ্যপ্রাণীর মধ্যে সরীসৃপের সংখ্যা ১২৬। বিভিন্ন স্থানে বনাঞ্চলের ক্রমহ্রাসমান পরিস্থিতির কারণে এই সরীসৃপের অর্ধেক অংশই আজ হুমকির সম্মুখীন। আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘ (আইইউসিএন)-এর মতে বর্তমানে বাংলাদেশে বিপন্ন প্রায় প্রজাতির সরীসৃপের সংখ্যা ৬৩।
বাংলাদেশের সরীসৃপের মধ্যে ৩টি রয়েছে,
বাংলাদেশের উভচরের ভেতরে আছে কচ্ছপ এবং ব্যাঙ। বাংলাদেশে প্রায় ৪০ প্রজাতির ব্যাঙ এবং ২৯ প্রজাতির কচ্ছপ পাওয়া যায়। এসব প্রজাতির প্রায় সবগুলোই ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল ১ ও ২ অনুযায়ী সংরক্ষিত। নিচে বাংলাদেশের ব্যাঙের একটি তালিকা দেয়া হলো।
</div>
পরিবারঃ Chikilidae
বাংলাদেশে আছে কচ্ছপের ২৯টি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ ও ২ অনুযায়ী এসব প্রজাতি সংরক্ষিত। অর্থাৎ আইন অনুসারে এই ২৯ প্রজাতির কচ্ছপ শিকার, বিক্রয় ও বিপণন বাংলাদেশের আইনে শাস্তিযোগ্য অপরাধ। নিম্নে তফসিল এদের নাম উল্লেখ করা হলও 
</div>
বাংলাদেশে টিকটিকি আঁচিল, অঞ্জন, গুইসাপ ইত্যাদি আছে ৩২টি প্রজাতি।
</div>
বাংলাদেশে আছে প্রায় ৯৪ প্রজাতির সাপ। এই ৯৪ প্রজাতির বাংলাদেশের সাপের তালিকাটি দেখুন।
পিপল ফর দি ইথিকাল ট্রিটমেন্ট অফ অ্যানিম্যালস

পিপল ফর দি ইথিকাল ট্রিটমেন্ট অফ অ্যানিম্যালস () যা সংক্ষেপে পেটা () নামে পরিচিত, যুক্তরাস্ট্রের ভার্জিনিয়া অঙ্গরাজ্যের নরফোক শহর ভিত্তিক প্রাণী অধিকার আদায়ের উদ্দেশ্যে আন্দোলনকারী একটি অলাভজনক প্রতিষ্ঠান। বিশ্বব্যাপী এটির সদস্য সংখ্যা প্রায় বিশ লক্ষ, এবং প্রতিষ্ঠানটি নিজেদের বিশ্বের সবচেয়ে বৃহৎ প্রাণী অধিকার সংরক্ষণমূলক সংগঠন হিসেবে দাবি করে। এটির অন্যতম প্রতিষ্ঠাতা ইনগ্রিড নিউকির্ক বর্তমানে এর আন্তর্জাতিক প্রেসিডেন্টের পদে দায়িত্ব পালন করছেন।
১৯৮০ সালে প্রতিষ্ঠিত এই সংগঠনটি প্রথম থেকেই একটি করমুক্ত অলাভজনক প্রতিষ্ঠান হিসেবে যুক্তরাষ্ট্রে নিবন্ধিত। এর সবর্মোট কর্মচারীর সংখ্যা ১৮৭, এবং প্রতিষ্ঠানটি প্রায় সম্পূর্ণই এর সদস্যদের দানকৃত অর্থের দ্বারা চালিত। এর নিজস্ব প্রাতিষ্ঠানিক ওয়েবসাইট অনুসারে বর্তমানে প্রতিষ্ঠানটি যে চারটি মূল বিষয় নিয়ে কাজ করছে তা হলো: ফ্যাক্টরি ফার্মিং (মাংস উৎপাদনের উদ্দেশ্যে পশুপালন), ফার ফার্মিং (পশম উৎপাদনের উদ্দেশ্যে পশু পালন), অ্যানিম্যাল টেস্টিং (বিভিন্ন পরীক্ষা-নিরীক্ষায় প্রাণীর ব্যবহার), এবং বিনোদনের উদ্দেশ্যে প্রাণীর ব্যবহার। তাছাড়াও নিউকির্ক বলেন, "আমাদের লক্ষ্য হচ্ছে সম্পূর্ণ প্রাণী স্বাধীনতা"। এটি বিভিন্ন স্থানে প্রাণী হত্যার বিরুদ্ধেও প্রতিবাদ করে, যেমন: ক্ষেত-খামারে পোকা-মাকড় দমন (পেস্ট কন্ট্রোল), কুকুর বা মোরগ লড়াই, ষাড়ের লড়াই, এবং মাছ ধরা। এটি জনসাধারণকে বিভিন্ন বিজ্ঞাপনের মাধ্যমে সচেতনতা সৃষ্টির চেষ্টা চালায়। এছাড়া তারা বিভিন্ন ক্ষেত্রে তদন্ত ও প্রাণী উদ্ধারের কাজও করে থাকে। প্রতিষ্ঠানটির স্লোগান হচ্ছে, “” অর্থাৎ, “প্রাণীরা আমাদের খাবার, পরিধান, পরীক্ষা-নিরীক্ষা, বা বিনোদনে ব্যবহারের জন্য নয়।”
জ্যাক হ্যানা, জিম ফ্লাওয়ার, ও স্টিভ আরউইনেদর মতো বন্যপ্রাণী বিশেষজ্ঞ ও সংরক্ষকদের “আত্ম-স্বীকৃত বন্যপ্রাণী সৈনিক” অভিহিত করার মাধ্যমে সমালোচনা করে আসছে। পেটার রক্ষণশীল ভাষ্যমতে, প্রাণীদের বা তাদের বাসা লক্ষ্য করে তাদেরকে চাপে রাখা, খাচায় আটক করা, বা তাদের সাথে কুস্তি খেলা—এগুলোর মাধ্যমে তাদেরকে সংরক্ষণ করা হয় না। এই ধরনের কাজ প্রায় সময়ই অপরিণত প্রাণীদের সাথে করা হয়, অথচ তখন তাদের থাকার কথা তাদের মায়ের সাথে। পেটার সাথে এ ধরনের প্রাণী সংরক্ষণ ব্যক্তিত্বদের বিরোধ জনপ্রকাশ্যের মনোযোগ লাভ করে ২০০৬ সালে, যখন পেটার তৎকালীন ভাইস-প্রেসিডেন্ট ড্যান ম্যাথিউ আরউইনের উদ্দেশ্যে সমালোচনা করে বলেন, “...প্রাণীদেরকে সংঘাতের দিকে ঠেলে দেওয়ার মাধ্যমে সে (স্টিভ আরউইন) সে তার পেশাজীবনকে গঠন করেছিলো, যা শিশুদেরকে জানানোর ক্ষেত্রে অত্যন্ত ভয়াবহ অর্থ বয়ে আনে।” (“”) এর পাল্টা জবাবের প্রেক্ষিতে অস্ট্রেলীয় সংসদ সদস্য ব্রুস স্কট পেটার উদ্দেশ্যে বলেন যে, এ ধরনের বক্তব্যের জন্য আরউইনের পরিবার ও বাদবাকি অস্ট্রেলিয়ার কাছে পেটার ক্ষমা চাওয়া উচিত।
লা রনেসঁস

লা রনেসঁস (ফরাসি: La Renaissance; "নবজাগরণ") মধ্য আফ্রিকান প্রজাতন্ত্রের জাতীয় সঙ্গীত। এইটি ১৯৬০ সালে স্বাধীনতার ওপর অবলম্বন করা হয়েছিল। এই গানের কথা লিখেছেন ঐ সময়ের প্রধানমন্ত্রী, বারথেলেমাই বোগান্দা এবং একে রচনা করেছেন "হেরবেট পেপার", যিনি সেনেগালের জাতীয় সঙ্গীতও রচনা করেছেন।
সাঙ্গো ভাষাতে একটি সংষ্করণ আছে "E Zingo"।
মারোয়াড়ি

মারোয়াড়ি বা মারওয়াদি জাতি যা ভারতের রাজ্য রাজস্থানের থেকে উৎপন্ন একটি জাতিগোষ্ঠী। এরা মূলত যোধপুর-সংলগ্ন মারোয়াড় ও শেখাওয়াতি অঞ্চলের বাসিন্দা। তবে বর্তমানে সমগ্র ভারতেই এরা ছড়িয়ে পড়েছেন। তাদের ভাষা, যাকে মারওয়ারিও বলা হয়, এরা রাজস্থানী ভাষার ছত্রছায়ায় আসে, যা ইন্দো-আর্য ভাষার পশ্চিম অঞ্চলের অংশ। এরা পেশাগতভাবে মূলত ব্যবসায়ী।
তারা একটি অত্যন্ত সফল ব্যবসায়ী সম্প্রদায় ছিল, প্রথমে রাজপুত রাজ্যের যুগে অভ্যন্তরীণ ব্যবসায়ী হিসাবে, এবং পরে শিল্প উৎপাদন এবং অন্যান্য খাতে বিনিয়োগকারী হিসাবে। আজ তারা দেশের অনেক বৃহত্তম মিডিয়া গ্রুপগুলিকে নিয়ন্ত্রণ করে। যদিও তারা সারা ভারতে ছড়িয়ে আছে, ঐতিহাসিকভাবে তারা কলকাতা, মুম্বাই, চেন্নাই, দিল্লি, নাগপুর, পুনে এবং মধ্য ও পূর্ব ভারতের অন্তর্দেশীয় অঞ্চলে সবচেয়ে বেশি কেন্দ্রীভূত হয়েছে।
বিহারি জাতি

বিহারি (বিহারি: बिहारी, بِہاری) ভারতের বিহার রাজ্যের একটি জনগোষ্ঠী। এই জনগোষ্ঠীর ইতিহাস তিন হাজার বছরের প্রাচীন। বিহারিরা মাগধী, মৈথিলি, অঙ্গিকা, ভোজপুরি ইত্যাদি বিহারি ভাষা ও তার নানা উপভাষায় কথা বলেন। এছাড়া এই জনগোষ্ঠীর মধ্যে হিন্দি ও উর্দু ভাষাও যথেষ্ট প্রচলিত। এরা মূলত ইন্দো-আর্য জনগোষ্ঠীর অন্তর্ভুক্ত।
বিহারের বাইরে সমগ্র উত্তর ভারত এবং মহারাষ্ট্র ও পশ্চিমবঙ্গেও বিহারিদের দেখা যায়। প্রতিবেশী দেশ পাকিস্তান ও বাংলাদেশেও এদের উপস্থিতি লক্ষ্যণীয়। ঊনবিংশ শতাব্দীতে অনেক বিহারি গায়ানা, সুরিনাম, ত্রিনিদাদ ও টোব্যাগো, ফিজি, মরিশাস ও নাটাল-দক্ষিণ আফ্রিকায় আখ ও রবার শিল্পের মজুর হয়ে চলে যায়। ১৯৪৭ সালে ভারত বিভাগের পর অনেক মুসলমান বিহারি পূর্ব বাংলায় (পরে পূর্ব পাকিস্তান ও বর্তমানে বাংলাদেশ) পাড়ি দেন। এছাড়াও পাকিস্তানের (পূর্বতন পশ্চিম পাকিস্তান) মুজাহির বা শরণার্থী জনগোষ্ঠীর একটি উল্লেখযোগ্য অংশ বিহারি।
বোরকা

বোরকা (/ˈbɜːrkə/; আরবি: برقع) হলো একটি ঢিলেঢালা বহির্বাস, যা কিছু মুসলিম নারী পরেন এবং এটি পুরো শরীর ও মুখ ঢেকে রাখে। আফগানিস্তানে এটি চাদরি (/ˈtʃæd(ə)riː/; পশতু: چادري) বা চাদর (দারি: چادر) নামে পরিচিত, আর মধ্য এশিয়ায় এটি পরাঞ্জা (/ˈpærənˌdʒɑː/; রুশ: паранджа́; তাতার: пәрәнҗә) নামে পরিচিত। আরব অঞ্চলে ব্যবহৃত বোরকার একটি বিশেষ সংস্করণকে বোশিয়া বলা হয়, যা সাধারণত কালো রঙের হয়। অনেক সময় বোরকা ও নিকাব শব্দ দুটি পরস্পরের সঙ্গে গুলিয়ে ফেলা হয়, যদিও প্রকৃতপক্ষে এদের মধ্যে পার্থক্য রয়েছে। নিকাব হলো একটি মুখঢাকা পর্দা, যেখানে শুধুমাত্র চোখ খোলা থাকে, কিন্তু বুরকা মাথার চূড়া থেকে পায়ের গোড়ালি পর্যন্ত সম্পূর্ণ শরীর ঢেকে দেয় এবং মুখের সামনে একটি জালযুক্ত পর্দা থাকে, যার মাধ্যমে পরিধানকারী সামনের দিক দেখতে পারেন।
মুখ ঢাকার পর্দার প্রচলন বিভিন্ন প্রাচীন সংস্কৃতিতে দেখা গেছে, যেমন বাইজেন্টাইন সাম্রাজ্য, পারস্য, আরব ও প্রাচীন ফিলিস্তিন। ঐতিহাসিক সূত্রে নারীদের মুখ ঢাকার রীতির উল্লেখ পাওয়া যায়। এছাড়া, বাইবেলের উৎপত্তি গ্রন্থেও পর্দার ব্যবহার সম্পর্কে উল্লেখ রয়েছে, যা এই অঞ্চলের সাংস্কৃতিক ঐতিহ্যে এর গুরুত্ব নির্দেশ করে। কপট অর্থোডক্স খ্রিস্টান নারীরা ঐতিহ্যগতভাবে গাঢ় রঙের পোশাক ও পর্দা পরতেন—অবিবাহিত নারীদের জন্য সাদা এবং বিবাহিত নারীদের জন্য কালো রঙের পর্দা ছিল প্রচলিত।
অধিকাংশ ইসলামি পণ্ডিত অতীত ও বর্তমান উভয় সময়েই মুখ ঢাকার পর্দাকে ধর্মীয় বাধ্যবাধকতা হিসেবে গণ্য করেননি। যদিও কিছু ব্যাখ্যায় কোরআনের ২৪:৩১ এবং ৩৩:৫৯ আয়াতকে নারীদের শালীনতা ও নিরাপত্তার প্রতি উৎসাহ দেওয়ার নির্দেশনা হিসেবে ধরা হয়, অধিকাংশ আধুনিক পণ্ডিত একমত যে বোরকা পরা বাধ্যতামূলক নয়। অনেক নারীর কাছে বোরকা পরা শালীনতা, ধার্মিকতা ও সাংস্কৃতিক পরিচয়ের প্রতীক, আবার কেউ এটিকে ব্যক্তিগত বা ধর্মীয় বিশ্বাসের প্রকাশ হিসেবে বেছে নেন। তবে ইসলামি আইন (ফিকহ) অনুযায়ী কিছুসংখ্যক পণ্ডিত মনে করেন, অচেনা বা গায়রে মাহরাম পুরুষদের সামনে নারীদের জন্য বুরকা পরা আবশ্যক, যাতে পুরুষরা নারীদের প্রতি কুদৃষ্টি না দেয়। এটি ইসলামি নীতির সঙ্গে সঙ্গতিপূর্ণ, যেখানে পুরুষদেরও বলা হয়েছে নারীদের সামনে দৃষ্টি সংযত রাখতে।
বিভিন্ন কারণে নারীরা বোরকা পরতে পারেন, যার মধ্যে বাধ্যবাধকতা একটি বড় কারণ। যেমন তালেবানের প্রথম শাসনামলে আফগানিস্তানে বোরকা পরা বাধ্যতামূলক ছিল। তবে সাম্প্রতিক বছরগুলোতে অনেক দেশ প্রকাশ্যে বোরকা পরার উপর আংশিক বা সম্পূর্ণ নিষেধাজ্ঞা আরোপ করেছে। ইউরোপের ফ্রান্স, বেলজিয়াম, অস্ট্রিয়া, ডেনমার্ক, সুইজারল্যান্ড, নেদারল্যান্ডস, জার্মানি, স্পেন, ইতালি, রাশিয়া, বসনিয়া ও হার্জেগোভিনা, কসোভো এবং আজারবাইজানের মতো দেশগুলো বিভিন্ন সরকারি প্রতিষ্ঠান, স্কুল, আদালত ও জনপরিসরে বোরকা নিষিদ্ধ করেছে। কানাডার কুইবেক প্রদেশেও সরকারি কর্মস্থলে বোরকা নিষিদ্ধ। আফ্রিকার দেশগুলোর মধ্যে গ্যাবন, চাদ, সেনেগাল, ক্যামেরুন, নাইজার, মরক্কো, তিউনিসিয়া, মিশর ও আলজেরিয়ায় আংশিক বা সম্পূর্ণ নিষেধাজ্ঞা জারি করা হয়েছে। এশিয়ার শ্রীলঙ্কা, তাজিকিস্তান এবং চীনের শিনজিয়াং প্রদেশেও বোরকা পরার উপর নিষেধাজ্ঞা রয়েছে। এই নিষেধাজ্ঞাগুলো সাধারণত ধর্মনিরপেক্ষ নীতির প্রতিফলন বা নিরাপত্তাজনিত কারণে আরোপ করা হয়েছে।
হাবিবুল আলম

হাবিবুল আলম (জন্ম: ১৫ মে, ১৯৫০) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে । 
তার বাবার নাম হাফিজুল আলম, মা ফাতেমা বেগম। হাবিবুল আলমের পিতা নিজেও মুক্তিযুদ্ধে বীরত্বপূর্ণ ভূমিকা পালন করেছিলেন। তাদের পৈতৃক বাড়ি নড়াইল জেলার কালিয়া উপজেলার পিরুলী গ্রামে। স্থায়ীভাবে বাস করেন ঢাকায়। তার স্ত্রীর নাম তৌহিদা আলম। তাদের এক ছেলে ও এক মেয়ে।
হাবিবুল আলম ১৯৭১ এর এপ্রিলে গোপনে বাড়ি ত্যাগ করে ২ নং সেক্টর এর হেডকোয়ার্টার মতিনগরে যান। প্রশিক্ষণ নিয়ে তিনি মে মাসে ঢাকা ফিরে আসেন, এবং অগাস্ট পর্যন্ত ঢাকায় অবস্থান করেন। ১৯৭১ সালে বাংলাদেশের মুক্তিযুদ্ধে মুক্তিবাহিনীর ক্র্যাক প্লাটুনের অকুতোভয় ও দুর্ধর্ষ সদস্যরা ঢাকায় একের পর এক অপারেশন করেন। এসব অপারেশনে তখন পাকিস্তান সরকারের ভিত্তি কেঁপে উঠেছিল। এই ক্র্যাক প্লাটুনের একজন সদস্য ছিলেন হাবিবুল আলম। তিনি ঢাকায় বেশ কয়েকটি অপারেশনে অংশ নেন। এ অপারেশনগুলোর মধ্যে ছিলো "অপারেশন পেট্রল পাম্প", "অপারেশন ফাইভ পাওয়ার সাবস্টেশনস", "অপারেশন ফার্মগেট চেক পয়েন্ট"। 
হাবিবুল আলমের পিতা হাফিজুল আলম মুক্তিযোদ্ধাদের সক্রিয় সহযোগিতা করতেন। তার ১/৩ দিলু রোডের বাড়িটি ছিলো মুক্তিযোদ্ধাদের একটি সেইফ হাউস। এ বাড়িতে হাফিজুল আলম একটি ভূগর্ভস্থ অস্ত্রাগার নির্মাণ করিয়েছিলেন।
জুনের শুরুর দিকে "অপারেশন হোটেল ইন্টার-কন্টিনেন্টাল" এর পর হাফিজুল আলম নিজেই মুক্তিযোদ্ধাদের তার হেরাল্ড ট্রায়াম্ফ গাড়িতে করে ঢাকা থেকে নারায়ণগঞ্জ নিয়ে গিয়েছিলেন।
হাবিবুল আলমের তিন বোন, আসমা, রেশমা ও সায়মা আশ্রয়প্রার্থী আহত মুক্তিযোদ্ধাদের চিকিৎসা করতেন, এবং তাদের অস্ত্র পরিষ্কার করে শূন্য ম্যাগাজিনে গুলি ভরে অস্ত্রাগারে গুছিয়ে রাখতেন। এ কাজে তারা তিনজনই পারদর্শী হয়ে ওঠেন।
বীরপ্রতিক হাবিবুল আলম তার নিজ গ্রাম পিরোলীতে হাবিবুল আলম বীরপ্রতিক মহাবিদ্যালয় নামে একটি কলেজ স্থাপন করেছেন।
মুক্তিযুদ্ধে সাহস ও বীরত্বের জন্য হাবিবুল আলমকে বীর প্রতীক খেতাবে ভূষিত করা হয়। ১৯৭৩ সালের গেজেট অনুযায়ী তার বীরত্বভূষণ নম্বর ৩১৫।
ন্যাশানাল ইনস্টিটিউট অব ফ্যাশন টেকনোলজি

ন্যাশানাল ইনস্টিটিউট অফ ফ্যাশান টেকনোলজি ১৯৮৬ সালে নতুন দিল্লিতে প্রতিষ্ঠিত একটি শিক্ষাপ্রতিষ্ঠান। ভারত সরকারের বস্ত্র মন্ত্রক এই প্রতিষ্ঠানটি প্রতিষ্ঠা করেন। নতুন দিল্লির কেন্দ্রীয় কার্যালয়ের পাশাপাশি মুম্বই, কলকাতা, গান্ধীনগর, হায়দ্রাবাদ, চেন্নাই, বেঙ্গালুরু, রায়বেরিলি, পাটনা, শিলং, ভোপাল, কন্নুর ও লুধিয়ানা শহরেও এই প্রতিষ্ঠানের শাখা প্রতিষ্ঠিত।
লিঙ্গভিত্তিক গর্ভপাত

লিঙ্গভিত্তিক গর্ভপাত () বলতে কোনো অঞ্চলে মেয়ে শিশুর চেয়ে ছেলে শিশুর বেশি আকাঙ্ক্ষিত হওয়া ও বেশি প্রাধান্য দেওয়াকে বোঝানো হয়। এসব ক্ষেত্রে ভ্রূণের লিঙ্গকে প্রাধান্য দিয়ে জোরপূর্বক গর্ভপাত ঘটানো হয়। আধুনিক প্রযুক্তির কল্যাণে বর্তমানে শব্দোত্তর তরঙ্গ ব্যবহার করে ভ্রূণের লিঙ্গ নির্ধারণ করা বা জানা যায়। এ পদ্ধতিতে বাবা-মা অনেক সময়ই আগে থেকে বাচ্চার লিঙ্গ জানার করা মাধ্যমে, ভ্রূণটি মেয়ে হলে তা নষ্ট করে ফেলেন।
যে-সকল সমাজ, ও সংস্কৃতিতে ছেলেদের, মেয়েদের চেয়ে বেশি মূল্যবান ও আকাঙ্ক্ষিত মনে করা হয়, সচারচর সে সকল সমাজেই লিঙ্গভিত্তিক গর্ভপাতের প্রচলন দেখা যায়। বিশেষজ্ঞরা দেখিয়েছেন ছেলের জন্য এ ধরনের গর্ভপাত যথেষ্ট প্রচলিত এবং এটি মূলত দেখা যায়, চীন, কোরিয়া, তাইওয়ান, ভারত, ও বাংলাদেশে।
লিঙ্গভিত্তিক গর্ভপাতের কবলে পড়ে ২০০৫ সালে আফগানিস্তান, বাংলাদেশ, চীন, ভারত, পাকিস্তান, দক্ষিণ কোরিয়া, এবং তাইওয়ানের প্রায় ৯ কোটি মেয়ে শিশু জন্মের আগেই মারা যায়। এই প্রথাটির প্রচলনের কারণ অর্থনৈতিক নয়, বরং মূলত সাংস্কৃতিক ও সামাজিক; কারণ অর্থনৈতিকভাবে যথেষ্ট পিছিয়ে থাকলে সাহারা মরুভূমি অঞ্চলের দেশগুলোতে, ল্যাটিন আমেরিকা, এবং ক্যারিবীয় অঞ্চলে এই প্রথার প্রচলন লক্ষ করা যায়।কারণ এই অঞ্চল গুলোতে মেয়ে সুখের জন্য তার স্বামীর দাবি মতো উপহার ও পণ বা যৌতুক প্রদান, প্রতিযোগিতা মূলক খরচ এবং অনুষ্ঠানের প্রচলিত আছে।তাই মেয়ে পালন করা তাদের কাছে বিপদজনক মনে হয়।
বিশ শতকের পূর্বে লিঙ্গভিত্তিক গর্ভপাতের প্রচলন ছিলো খুবই সীমিত, কারণ তখন জন্মের পূর্বে শিশুর লিঙ্গ নির্ধারণ করার মতো প্রযুক্তি আবিষ্কৃত হয়নি। কিন্তু শব্দোত্তর তরঙ্গের মাধ্যমে ভ্রূণের লিঙ্গ জানার প্রযুক্তি পরবর্তীতে যথেষ্ট সহজলভ্য হয়ে যায়।
ফিল্ড হকি

ফিল্ড হকি একটি দলগত ক্রীড়া। এই খেলায় প্রত্যেক দলের খেলোয়াড়েরা হকি স্টিক দিয়ে বলে আঘাত করে, ঠেলে বা ছুঁড়ে বিপক্ষ দলের গোল পোস্টে প্রবেশ করিয়ে গোল করেন। এই খেলার সাধারণ নাম হকি। অনেক দেশেই "ফিল্ড হকি" পরিচিত "হকি" নামে। তবে যেসব দেশে আইস হকি বা স্ট্রিট হকির মতো অন্যান্য ধরনের "হকি"ও খেলা হয়, সেখানে "ফিল্ড হকি" শব্দটি ব্যবহৃত হয়ে থাকে। ভারতীয় প্রজাতন্ত্রের জাতীয় খেলা হল ফিল্ড হকি।
পুরুষ ও মহিলাদের জন্য একাধিক আন্তর্জাতিক হকি প্রতিযোগিতার আয়োজন করা হয়ে থাকে। এগুলির মধ্যে উল্লেখযোগ্য অলিম্পিক গেমস, প্রতি চার বছর অন্তর আয়োজিত হকি বিশ্বকাপ, বার্ষিক হকি চ্যাম্পিয়নস ট্রফি ও জুনিয়র হকি বিশ্বকাপ।
ইন্টারন্যাশনাল হকি ফেডারেশন (এফআইএইচ) হকির আন্তর্জাতিক নিয়ন্ত্রক সংস্থা। এই সংস্থা হকি বিশ্বকাপ ও মহিলা হকি বিশ্বকাপ আয়োজন করে থাকে। এফআইএইচ-এর অধীনস্থ হকি রুলস বোর্ড হকি খেলার নিয়মকানুন স্থির করে।
অনেক দেশেই সিনিয়র ও জুনিয়র হকি খেলোয়াড়দের জন্য ক্লাবস্তরে প্রতিযোগিতার আয়োজন করা হয়। অংশগ্রহণকারীদের সংখ্যার বিচারে হকির স্থান বিশ্বে দ্বিতীয় (অ্যাসোসিয়েশন ফুটবলের পরেই) হলেও, হকি দর্শকদের মধ্যে খুব একটা জনপ্রিয় নয়। অল্প সংখ্যক খেলোয়াড়ই পূর্ণ সময়ের হকি খেলোয়াড় হিসেবে খেলে থাকেন।
যেসব দেশে তীব্র শীতের জন্য আউটডোরে হকি খেলা সম্ভব নয়, সেই সব দেশে বেমরসুমে ইনডোরে হকি খেলা হয়। ইনডোর ফিল্ড হকি নামক এই খেলাটি সাধারণ ফিল্ড হকির তুলনায় একটু ভিন্ন।
কেন্দ্রীয় মাধ্যমিক শিক্ষা বোর্ড

কেন্দ্রীয় মাধ্যমিক শিক্ষা বোর্ড বা সেন্ট্রাল বোর্ড অফ সেকেন্ডারি এডুকেশন (ইংরেজি: Central Board of Secondary Education) ভারতের একটি কেন্দ্রীয় সরকারি বিদ্যালয় শিক্ষা পর্ষদ। এই বোর্ড সিবিএসই নামে সমধিক পরিচিত।
১৯২১ সালে প্রতিষ্ঠিত "ইউনাইটেড প্রভিন্স বোর্ড অফ হাইস্কুল অ্যান্ড ইন্টারমিডিয়েট এডুকেশন" ছিল ভারতের প্রথম বিদ্যালয় শিক্ষা বোর্ড। সেই সময় রাজপুতানা, মধ্য ভারত ও গোয়ালিয়র এই বোর্ডের অধিভুক্ত ছিল। ১৯২৯ সালে সরকার "বোর্ড অফ হাইস্কুল অ্যান্ড ইন্টারমিডিয়েট এডুকেশন, রাজপুতানা" নামে একটি যুগ্ম বোর্ড স্থাপন করে। এই বোর্ডের অন্তর্ভুক্ত হয় অজমের, মারোয়াড়, মধ্য ভারত ও গোয়ালিয়র। পরে শুধুমাত্র অজমের, ভোপাল ও বিন্ধ্যপ্রদেশে এই বোর্ড সীমাবদ্ধ হয়। ১৯৫২ সালে এটি "কেন্দ্রীয় মাধ্যমিক শিক্ষা বোর্ড"-এ পরিণত হয়।
বর্তমানে সকল জওহর নবোদয় বিদ্যালয়, কেন্দ্রীয় বিদ্যালয় এবং জাতীয় রাজধানী অঞ্চল দিল্লি ও বিদেশে ভারতীয় স্কুলগুলি এই বোর্ডের অনুমোদন প্রাপ্ত। অল ইন্ডিয়া সেকেন্ডারি স্কুল একজামিনেশন (দশম শ্রেণী) ও অল ইন্ডিয়া সিনিয়র স্কুল সার্টিফিকেট একজামিনেশন সহ অল ইন্ডিয়া ইঞ্জিনিয়ারিং এন্ট্রান্স সার্ভিস পরীক্ষাও এই বোর্ড নিয়ে থাকে।
বর্তমানে বোর্ডের আটটি আঞ্চলিক কার্যালয় দিল্লি, চেন্নাই, গুয়াহাটি, অজমের, পঞ্চকুলা, ইলাহাবাদ, পটনা ও ভূবনেশ্বরে অবস্থিত।
তামিল জাতি

তামিল জাতি (তামিল: தமிழர்; "tamiḻar") ভারতীয় রাজ্য তামিলনাড়ু ও শ্রীলঙ্কার উত্তর-পূর্বাঞ্চলে বসবাসকারী একটি দ্রাবিড় নৃ-ভাষাগত জনগোষ্ঠী। এই জাতির মানুষেরা তামিল ভাষায় (তামিল: தமிழ்) ভাষায় কথা বলেন। তামিল জাতির ইতিহাস দুই হাজার বছরের প্রাচীন। যারা তামিল বংশে জন্মগ্রহণ করে তারা তামিলীয় বলে বিবেচিত হয়। তামিলরা ভারতের জনসংখ্যার ৫.৯% (প্রধানত তামিলনাড়ু এবং পুদুচেরিতে বেশি), শ্রীলঙ্কায় ১৫% ( শ্রীলঙ্কা মুরস ব্যতীত),  মালয়েশিয়ায় ৭% , মরিশাসে ৬% এবং ৫% সিঙ্গাপুরে। এছাড়া সারা বিশ্বেই এই জাতির অভিবাসনকারী প্রবাসী সদস্যদের দেখা মেলে। তামিলরা মূলত হিন্দু ধর্মাবলম্বী।
তামিল ভাষা ধ্রুপদি ভাষার মর্যাদা প্রাপ্ত প্রথম ভারতীয় ভাষা। দ্রাবিড় ভাষাগোষ্ঠী মধ্যে এই ভাষার সাহিত্যই প্রাচীনতম। তামিলদের শিল্প ও স্থাপত্যকলা ভারতীয় তথা দক্ষিণ-পূর্ব এশিয়ার শিল্পকলার জগতে বিশেষ অবদান রেখেছে। তামিলদের প্রসিদ্ধ নটরাজ স্থাপত্য হিন্দুধর্মের একটি বিশ্বজনীন প্রতীক। প্রাচীন তামিল দেশে সৃষ্ট সংগীত ও মন্দির স্থাপত্য আজও অধীত ও অনুশীলিত হয়ে থাকে। এই কারণে তামিল সভ্যতাকে বিশ্বের সর্বশেষ বিদ্যমান ধ্রুপদি সভ্যতা বলা হয়। তামিল পল্লব সাম্রাজ্যে দক্ষিণী ব্রাহ্মীর অন্যতম রূপভেদ পল্লব লিপি ব্যবহৃত হত। এই লিপি বর্মি, খমের, থাই, লাও ও জাভা লিপির মতো দক্ষিণ-পূর্ব এশিয়ার প্রাচীন বর্ণমালাগুলির উৎস।
অধিকাংশ ভারতীয় তামিল বসবাস করেন তামিল নাড়ু রাজ্যে। প্রাক্তন ফরাসি ঊপনিবেশ, বর্তমানে কেন্দ্রশাসিত অঞ্চল পুদুচেরিতে তামিলরাই সংখ্যাগুরু। আন্দামান এবং নিকোবার দ্বীপপুঞ্জের জনসংখ্যার কমপক্ষে এক-ষষ্ঠমাংশ তামিল।
ভারতের অন্যান্য অংশেও তামিল সম্প্রদায়ের বসতী রয়েছে। এদের অধিকাংশই সাম্প্রতিক, ঊপনিবেশিক এবং উত্তর-ঊপনিবেশিক আমলের, বিশেষ করে দক্ষিণ কর্নাটকের হেবার এবং মান্দিয়াম তামিল সম্প্রদায় (২৯ লাখ), পুনে, মহারাষ্ট্র (১৪ লাখ), অন্ধ্র প্রদেশ (১২ লাখ), কেরালার পালাক্কাদ (৬ লাখ) এবং দিল্লীর (১ লাখ) — অন্তত মধ্যযুগ থেকে চলে আসছে।
তামিলদের তামিল ভাষার প্রতি দৃঢ় অনুরাগ রয়েছে, যা সাহিত্যে প্রায়শই "তামিলআননাই" , "তামিল মা" নামে পূজিত হয়। এটি ঐতিহাসিকভাবে এখনও অনেকাংশে তামিল পরিচয়ের কেন্দ্রবিন্দু। এটি একটি দ্রাবিড় ভাষা , উত্তর ভারতের ইন্দো-ইউরোপীয় ভাষাগুলির সাথে সামান্য সম্পর্ক রয়েছে । ভাষাটি অন্যান্য দ্রাবিড় ভাষার তুলনায় সংস্কৃত দ্বারা অনেক কম প্রভাবিত হয়েছে এবং যদিও বর্তমানে সংস্কৃত ও ইংরেজি থেকে অনেক শব্দ এই ভাষায় স্থান পেয়েছে, তবুও এটি প্রোটো-দ্রাবিড়ের অনেক বৈশিষ্ট্য সংরক্ষণ করে । তামিল সাহিত্য যথেষ্ট প্রাচীন। ভারত সরকার কর্তৃক তামিলকে একটি ধ্রুপদী ভাষা হিসেবে স্বীকৃতি দেওয়ার সিদ্ধান্তকে ভিত্তি করে। শাস্ত্রীয় তামিল সাহিত্য, যা গীতিকবিতা থেকে শুরু করে কাব্যতত্ত্ব এবং নৈতিক দর্শনের উপর কাজ করে। অন্যান্য ভারতীয় ভাষার সমসাময়িক এবং পরবর্তী সাহিত্য থেকে উল্লেখযোগ্যভাবে আলাদা এবং দক্ষিণ এশিয়ার ধর্মনিরপেক্ষ সাহিত্যের প্রাচীনতম অংশের প্রতিনিধিত্ব করে।
আইনত

আইনত, আইনসম্মত বা আইনানুমোদিত (আধুনিক লাতিন: "de jure"; ইংরেজি: "concerning law") একটি মত অভিপ্রায় করে যার অর্থ "আইন সম্পর্কে", এটি বেশির ভাগ ব্যবহার করা হয় আইন, সরকার অথবা প্রযুক্তির ক্ষেত্রে ।
এর বিপরীত ধারণাটি হল "কার্যত" (লাতিন De facto "দে ফাক্তো" )।
আন্তর্জাতিক কূটনীতিতে দে জুরি শব্দটি বহুলভাবে ব্যবহৃত হয়। এটি কোনো রাষ্ট্র কর্তৃক আরেকটি রাষ্ট্র বা শাসন ব্যবস্থাকে আইনগত স্বীকৃতি দেওয়া বোঝায়। যেমন: ১৯৭১ সালের ৬ ডিসেম্বর ভারত বাংলাদেশকে স্বীকৃতি দেয়। যদিও বাংলাদেশ স্বাধীনতা লাভ করে ১৯৭১ সালের ১৬ ডিসেম্বর।